
Общи препоръки на 
Комитета за ликвидиране на дискриминацията по отношение на жените
Обща препоръка № 1 (пета сесия, 1986 г.) 

Първоначалните доклади, представени съгласно член 18 на Конвенцията следва да покриват ситуацията до датата на представяне. Впоследствие, докладите следва да бъдат представяни най-малко на всеки четири години след датата, до която е трябвало да бъде представен първият доклад и следва да включват  трудностите, които държавите са срещнали прицялостнтоизпълнение на Конвенцията и мерките, приети за  техното  преодоляване. 

Обща препоръка № 2 (шеста сесия, 1987 г.)


Комитетът за ликвидиране на дискриминацията по отношение на  жените, 

Като има предвид, че Комитетът срещна трудности в своята работа поради това, че някои първоначалните доклади на държавите съгласно член 18 на Конвенцията не отразяват адекватно информацията, с която съответната държава - страна по Конвенцията разполага, в съответствие с инструкциите,
Препоръчва: 


(a) Държавите, при подготвяне на докладите съгласно член 18 на Конвенцията, трябва да следват общите препоръки, приети през август 1983 г. (CEDAW/В/7), що се касае за формата, съдържанието и датата на докладите; 


(б) Държавите трябва да следват общите препоръки, приети през 1986 г. при следните условия: 


"Първоначалните доклади, представени съгласно член 18 на Конвенцията следва да покриват ситуацията до датата на представяне. Впоследствие, докладите следва да бъдат представяни най-малко на всеки четири години след датата, до която е трябвало да бъде представен първият доклад и следва да включваттрудностите, които  държавите са срешнали  при цялостнот изпълнение на Конвенцията и мерките, приети за тяхното   преодоляване." 


(в) Допълнителната информация, допълваща доклада на държавата следва да бъде изпратена на Секретариата най-малко три месеца преди сесията, на която докладът трябва да бъде разгледан. 

Обща препоръка № 3 (шеста сесия, 1987 г.) 

Комитетът за ликвидиране на дискриминацията по отношение на жените,
Като отчита, че Комитетът за ликвидиране на дискриминацията по отношение на жените е разгледал 34 доклади от държавите-страни от 1983 г. насам,
като отчита освен това, че въпреки че докладите дойдоха от държавите с различни степенна развитие, те представят особености във вариращинива, показващи съществуването на стереотипни концепции за жените, дължащи се на социокултурни фактори, водещи до продължаване на дискриминацията по признак пол и възпрепятстващи изпълнението на член 5 на Конвенцията,
настоява всички държави да приемат ефективно програми за обучение и обществена информация, които ще помогнат да се премахнат предразсъдъците и настоящите практики, които възпрепятстват пълното действие на принципа на социално равенство на жените. 

Обща препоръка № 4 (шеста сесия, 1987 г.)

Комитетът за ликвидиране на дискриминацията по отношение на жените, 

като изследва докладите на държавите  на своите сесии, 

като изразяват загриженост по отношение на значителния брой резерви, които изглеждат несъвместими с предмета и целта на Конвенцията,
приветства решението на държавите да разгледат резервите на следващото събрание в Ню Йорк през 1988 г., и за целта предлага, всички заинтересовани  държави- да преразгледат тези резерви с оглед да ги оттеглят. 

Обща препоръка № 5 (седма сесия, 1988 г.) 

Временни специални мерки 

Комитетът за ликвидиране на дискриминацията по отношение на жените, 

като отбелязва, че докладите, уводните бележки и отговорите на държавите разкриват, че макар да  е постигнат значителен напредък по отношение на отмяната  или изменението на дискриминационни закони, необходимо е  все още да се предприемат  действие за пълното изпълнение на Конвенцията, като се въведат мерки за насърчаване на фактическо равенство между мъжете и жените, 

като напомня за член 4.1 на  Конвенцията, 

препоръчва държавите да използват по-добре временните специални мерки, като например насърчителни  меркие, преференциално третиране или квотни системи за стимулиране на интеграцията на жените в образованието, икономиката, политиката и заетостта. 

Обща препоръка № 6 (седма сесия, 1988 г.)

Ефективен държавен апарат и публичност  

Комитетът за ликвидиране на дискриминацията по отношение на жените,

като разгледа докладите на държавите-страни по Конвенцията за ликвидиране на всички форми на дискриминация по отношение жените,
като отбелязва резолюция 42/60 от 30 ноември 1987 г. на Общото събраниеОбщото събрание на ООН, 

Препоръчва на държавите:
1. 
Да създадат и/или укрепят ефективен държавен апарат, институции и производство, на високо правителствено ниво и с адекватни ресурси, готовност за работа и авторитет, които да: 


(a) консултират всички правителствени политики; относно въздействието върху жените  


(б)  извършват  цялостен мониторинг  на ситуацията на жените; 


(в) помагат да се формулират нови политики и да се изпълняват ефективно стратегии и мерки за премахване на дискриминацията; 

2.
 Да предприемат подходящи мерки, за да осигурят разпространението на Конвенцията, докладите на държавите-страни по член 18 и докладите на Комитета на езика на съответните държави; 

3.
 Да потърсят съдействие на Генералния секретар и отдела за публична информация при предоставяне на преводи на Конвенцията и докладите на Комитета; 

4.
 Да включват в своите първоначални и периодични доклади дейността, предприета по отношение на тази препоръка.
Обща препоръка № 7 (седма сесия, 1988 г.) 

Ресурси 

Комитетът за ликвидиране на дискриминацията  по отношение  жените, 

като отбелязва резолюции 40/39, 41/108 на Общото събраниеОбшото събрание и по-специално резолюция 42/60, параграф 14, която приканва Комитета и държавите- да разгледат въпроса за провеждане на бъдещи сесии на Комитета във Виена, 

като има предвид резолюция 42/105 и, по-специално параграф 11, която изисква от Генералния секретар да засили координацията между Центъра на ООН за правата на човека и Центъра за социално развитие и хуманитарни въпроси на Секретариата по отношение на изпълнението на международните договори за правата на човека и обслужващите договора органи, 

Препоръчва на държавите: 

1. Да продължават да подкрепят предложения за засилване на координацията между Центъра за правата на човека в Женева и Центъра за социално развитие и хуманитарни въпроси във Виена, по отношение на обслужването на Комитета; 

2.Да подкрепят предложенията, Комитетът да се събира в Ню Йорк и Виена; 

3.Да предприемат всички необходими и подходящи мерки, осигуряващи на Комитета адекватни ресурси и услуги, които да го подпомагат във функциите му по Конвенцията и по-специално, както и персонал на пълно работно време, който да помага на Комитета да се подготвя за своите сесии, и по време на сесия; 

4.Да осигурят на Секретариата своевременно представени допълнителни доклади и материали, които да бъдат преведени на официалните езици на Организацията на обединените нации, навреме за разпространение и обсъждане от Комитета. 

Обща препоръка № 8 (седма сесия, 1988 г.)
Изпълнение на член 8 на Конвенцията 

Комитетът за ликвидиране на дискриминацията по отношение на жените, 
като разгледа докладите на държавите-страни по Конвенцията, представени в съответствие с член 18 на Конвенцията,
препоръчва на държавите  да предприемат допълнителни преки мерки в съответствие с член 4 на Конвенцията, за да гарантират пълно изпълнение на член 8 на Конвенцията и да осигурят на жените равноправно с мъжете и без всякаква дискриминация възможности да представляват своите правителства на международно ниво и да участват в работата на международните организации. 

Обща препоръка № 9 (осма сесия, 1989 г.)
Статистически данни за ситуацията на жените 

Комитетът за ликвидиране на дискриминацията по отношение на  жените, 
Като отчита, че статистическата информация е абсолютно необходима, за да се разбере реалната ситуация на жените във всяка от държавите по Конвенцията,
Като отбелязва, че много от държавите, представящи докладите си за обсъждане от Комитета, не предоставят статистически данни, препоръчва на държавите да положат всички усилия, за да гарантират, че техните национални статистически служби, отговарящи за планиране на национални статистически данни от преброяване на населението и други социални и икономически проучвания формулират своите въпросници по такъв начин, че данните да могат да бъдат разделени по пол, както по отношение на абсолютни числа, така и по проценти, така че заинтересуваните потребители да могат лесно да получат информация за ситуацията на жените в конкретния сектор, от който се интересуват.
Обща препоръка № 10 (осма сесия, 1989 г.) 

Десета годишнина от приемането на Конвенцията за ликвидиране на всички форми на дискриминация по отношение на жените 

Комитетът за ликвидиране на дискриминацията по отношение на жените, 
като отчита, че 18 декември 1989 г. отбелязва десетата годишнина от приемането на Конвенцията за ликвидиранена всички форми на дискриминация по отношение на жените, 

като отчита освен това, че през тези 10 години Конвенцията се утвърди като един от най-ефективните инструменти, които Организацията на обединените нации прие за насърчаване на равенството между половете в обществата на своите държави-членки, 

като напомня за Обща препоръка № 6 (седма сесия, 1988 г.) относно ефективен държавен апарат и публичност , 

Препоръчва, по повод на десетата годишнина от приемането на Конвенцията, държавите да обсъдят следното: 

1.
 Да предприемат програми, включително конференции и семинари за публикуване на Конвенцията за ликвидиране на всички форми на дискриминация по отношение жените на основните езици и предоставяне на информация за Конвенцията в съответните им  региони ; 

2.
 Да поканят националните организации на жените да сътрудничат в кампаниите за публичност по Конвенцията и нейното изпълнение и да насърчат неправителствените организации на национално, регионално и международно ниво да публикуват Конвенцията и нейното изпълнение; 

3.
 Да насърчат действие за гарантиране на пълното изпълнение на принципите на Конвенцията, и по-специално на член 8, отнасящ се за участието на жените на всички нива на дейност на Организацията на обединените нации и системата на Организацията на обединените нации; 

4.
 Да поискат от Генералния секретар да отбележи десетата годишнина от приемането на Конвенцията, като публикува и разпространи, в сътрудничество със специализираните агенции, печатни и други материали относно Конвенцията и нейното изпълнение на всички официални езици на Организацията на обединените нации, подготвяйки телевизионни документални филми за Конвенцията, и предоставяйки необходимите ресурси на Отдела за напредък на жените, Центъра за социално развитие и хуманитарни въпроси на Организацията на обединените нации, офисът във Виена, да подготви анализ на информацията, предоставена от държавите-страни, за да актуализира и публикува доклада на Комитета (A/CONF.116/13), който бе първоначално публикуван за Световната конференция за преглед и оценка на постиженията на Десетилетието  на ООН за жените: Равенство, развитие и мир, проведена в Найроби през 1985 г. 

Обща препоръка № 11 (осма сесия, 1989 г.) 

Технически консултативни услуги за докладване на задължения 

Комитетът за ликвидиране на дискриминацията по отношение на жените, 
Като има предвид, че към 3 март 1989 г., 96 държави са ратифицирали Конвенцията за ликвидиране на всички форми на дискриминация по отношение на жените, 

Като отчита факта, че към тази дата са получени 60 първоначални и 19 вторични периодични доклади, 

Като отбелязва, че 36 първоначални и 36 вторични периодични доклади е трябвало да бъдат представени до 3 март 1989 г., а все още не са получени, 

Като приветства искането от резолюция 43/115, параграф 9 на Общото събрание, Генералният секретар да организира, в рамките на съществуващите ресурси и отчитайки приоритетите на програмата за консултативни услуги, допълнителни курсове за обучение за онези страни, които изпитват най-сериозните трудности за спазване на задълженията си за докладване съгласно международните инструменти за права на човека, 

Препоръчва на държавите да насърчават, подкрепят и сътрудничат по проекти относно технически консултативни услуги, включително семинари за обучение, да подпомагат държавите по тяхно искане при изпълнение на техните задължения за докладване съгласно член 18 на Конвенцията. 
Обща препоръка № 12 (осма сесия, 1989 г.)
Насилие срещу жените 

Комитетът за  ликвидиране  на дискриминацията  по  отношение на  жените, 
Като отчита, че членове 2, 5, 11, 12 и 16 на Конвенцията изискват от държавите  да действат в защита на жените срещу насилие от всякакъв вид, случващо се  в  семейството, на работно място или във всяка друга област на социалния живот, 

Като отчита резолюция 1988/27 на Икономическия и социален съвет, 

Препоръчва на държавите да включват в периодичните си доклади до Комитета информация за: 

1.
 Действащото законодателство за защита на жените срещу проявата на всякакъв вид на насилие в ежедневието (включително сексуално насилие, злоупотреби в семейството, сексуален тормоз на работно място и т.н.); 

2.
 Други приети мерки за премахванена това насилие; 

3.
 Съществуването на подкрепящи службиза жените - жертви на агресия или оскърбления; 

4.
 Статистически данни за проявата на насилие от всякакъв вид срещу жени и върху жени, жертви на насилие. 

Обща препоръка № 13 (осма сесия, 1989 г.) 

Равно възнаграждение за труд с равна стойност 

Комитетът за ликвидиране на дискриминацията по отношение на  жените, 
Като напомня за Конвенция № 100 на Международната организация на труда (МОТ) относно равно възнаграждение за мъже и жени работници за труд с равна стойност, която бе ратифицирана от огромното мнозинство от държавите-страни по Конвенцията за ликвидиране на всички форми на дискриминация  по отношение на  жените, 

Като напомня освен това, че е разгледал 51 първоначални и пет вторични периодични Докладите на държавите-страни по Конвенцията от 1983 г. до момента, 

като отчита, че въпреки че докладите на държавите-страни по Конвенцията показват, че макар принципът на равно възнаграждение за труд с равна стойност да е приет в законодателството на много страни, остава още много, за да се гарантира прилагането на този принцип на практика, за преодоляване на сегрегацията по пол на трудовия пазар 

препоръчва на държавите-страни по Конвенцията за премахване на всички форми на дискриминация спрямо жените: 

1.
За да изпълнят изцяло Конвенцията за ликвидиране на всички форми на дискриминация спрямо жените, онези държавите, които все още не са ратифицирали Конвенция № 100 на МОТ, да бъдат поощрени да го направят; 

2.
 Да обсъдят проучването, разработката и приемането на системите за оценка на работното място на основата на неутрални по пол критерии, които да улеснят сравнението на стойността на тези работни места от различен характер, при които жените понастоящем преобладават, спрямо онези работни места, при които мъжете понастоящем преобладават, и да включват постигнатите резултати в своите доклади за Комитета за ликвидиране на дискриминацията по отношение на жените; 

3.
 Да подкрепят, доколкото това е практически възможно, създаването на държавен апарат за изпълнение и да насърчат усилията на страните по колективни трудови договори, когато се прилагат такива, за да гарантират прилагането на принципа на равно възнаграждение за труд с равна стойност. 

Обща препоръка № 14 (девета сесия, 1990 г.) 

Обрязването при жени 
Комитетът за ликвидиране на дискриминацията по отношение на жените, 
като проявява загриженост относно продължаването на практиката на обрязване при жените и на други традиционни практики, вредни за здравето на жените, 

като отбелязва със задоволство, че правителствата, където съществуват такива практики, националните организации на жените, неправителствените организации, и органите на системата на Организацитя на обединените нации, като например Световната здравна организация и Фондът на ООН за децата, както и Комисията за човешките права и нейната Подкомисия за превенция на дискриминацията и защита на малцинствата, остават  ангажирина с проблема, като специално признават, че такива традиционни практики, като обрязване при жените, имат сериозни здравни и други последици за жените и децата, 

отбелязвайки с интерес проучването на специалния докладчик за традиционни практики, засягащи здравето на жените и децата, както и проучването на специалната работна група за традиционни практики, 

като признава, че самите жени предприемат значително действие за установяване и борба с практики, които нанасят вреда на здравето и благополучието на жените и децата, 

като е убеден, че значителното действие, предприето от жените и от всички заинтересувани групи трябва да бъде подкрепяна и насърчавана от правителствата, 

като отбелязва със сериозна загриженост, че продължават да съществува културен, традиционен  и икономически натиск, подпомагащ продължаването на вредни практики, като например обрязването при  жените, 

препоръчва на държавите : 

 
(a) Да предприемат подходящи и ефективни мерки с оглед премахванетона практиката на обрязването при жените. Тези мерки биха могли да включват: 

 
(i) Събиране и разпространение от университети, лекарски или сестрински асоциации, национални организации на жените или от други органи наосновни  данни за такива традиционни практики; 

 
(ii) Подкрепа от организациите на жените на национално и местно ниво, работещи за премахване на обрязването  при жените  и други практики, вредни за жените; 
(iii) Насърчаване на политици, професионалисти, религиозни и общностни лидери на всички нива, включително медиите и изкуствата, да сътрудничат за повлияване върху позицията спрямопремахване на  обрязването  при  жените; 

 
(iv) Въвеждане на подходящи образователни и подготвителни програми и семинари на основата на изследователски данни за проблемите, възникнали от обрязването  при жените; 

 
(б) Да включват в своите национални здравни политики подходящи стратегии, целящи премахване на обрязването при  жените в общественото здравеопазване. Тези стратегии биха могли да включват специалната отговорност на здравния персонал, включително традиционни акушерки, които да обяснят вредните ефекти от обрязването  при жените; 

 
(в) Да поискат помощ, информация и съвет от подходящи организации от системата на Организацията на обединените нации, които да подкрепят и подпомогнат усилията, разгръщани за премахване на вредните традиционни практики; 

 
(г) Да включват в своите доклади за Комитета съгласно членове 10 и 12 на Конвенцията за ликвидиранена всички форми на дискриминация  по отношение на жените информация за предприетите мерки за премахване на обрязването  при жените. 

Обща препоръка № 15 (девета сесия, 1990 г.) 

Избягване на дискриминацията по отношение на жените в националните стратегии за превенция и контрол на синдрома за придобита имунна недостатъчност (СПИН) 

Комитетът за ликвидиране на дискриминацията по отношение  на  жените, 
Като разгледа информацията, представена на вниманието й, относно потенциалните ефекти както на глобалната пандемия от синдрома за придобита имунна недостатъчност (СПИН), така и на стратегиите за неговия контрол върху упражняването на правата на жените, 

Като взе предвид докладите и материалите, подготвени от Световната здравна организация и други организации и органи на Организацията на обединените нации по отношение на вируса, причиняващ имунна недостатъчност при човека" (ХИВ) и, по-специално, бележката от Генералния секретар до Комисията за положението на жените относно ефекта на СПИН върху напредъка на жените и Заключителния документ на Международната консултация по СПИН иправата на ч овека, проведена в Женева от 26 до 28 юли 1989 г., 

Като отбелязва резолюция WHA 41.24 на Световната здравна асамблея за избягване на дискриминация по отношение на заразените с ХИВ лица и лица със СПИН от 13 май 1988 г., резолюция 1989/11 на Комисията за права на човека за недискриминация в областта на здравеопазването, от 2 март 1989 г., и по-специално Парижката декларация за жените, децата и СПИН, от 30 ноември 1989 г., 

Като отбелязва, че Световната здравна организация обяви, че темата на Световния ден за СПИН, 1 декември 1990 г., ще е "Жените и СПИН", 

Препоръчва: 

 
(a) Държавите да засилят усилията си за разпространение на информация за подобряване на обществената информираност относно риска от ХИВ инфекция и СПИН, особено при жените и децата, и на ефекта му върху тях; 

 
(б) Програмите за борба със СПИН да обърнат специално внимание на правата и нуждите на жените и децата, както и на факторите, свързани с репродуктивната роля на жените и тяхното подчинено положение в някои общества, което ги прави особено уязвими на ХИВ инфекция; 

 
(в) Държавите да гарантират активното участие на жените в първичната медико-санитарна помощ и да вземат мерки за засилване на тяхната роля като здравни професионалисти, здравни работници и преподаватели при превенцията на инфекция с ХИВ; 

 
(г) Всички държави-страни да включват в докладите си съгласно член 12 на Конвенцията информация за ефектите на СПИН върху ситуацията на жените и върху действието, предприето за удовлетворяване на нуждите на онези жени, които са инфектирани и да възпрепятства специфичната дискриминация спрямо жените в отговор на заболяването от СПИН. 

Обща препоръка № 16 (десета сесия, 1991 г.)

Работещи жени в семейни предприятия от градовете и селата,  които не получават възнаграждение 

Комитетът за ликвидиранне на дискриминацията  по отношение на  жените, 
Като има предвид членове 2 (в) и 11 (в), (г) и (д) на Конвенцията за  ликвидиране  на всички форми на дискриминация  по  отношение  жените и Обща препоръка № 9 (осма сесия, 1989 г.) относно статистически данни за ситуацията на жените, 

Като взе под внимание това, че висок процент жени в държавитеработят без 

заплащане, социално осигуряване и социални привилегии в предприятия, притежавани обикновено от мъж в семейството, 

Като отбелязва, че докладите, представени на Комитета за ликвидиране на на дискриминацията по отношение на  жените, по принцип не разглеждат проблема с  жените, работещи без заплащане  в семейни предприятия, 

Като потвърждава, че неплатеният труд съставлява форма на експлоатация на жените, която противоречи на Конвенцията, 

Препоръчва на държавите: 

 
(a) Да включват в своите доклади до Комитета информация за правната и социалната ситуация на жените, работещи без заплащане в семейни предприятия; 

 
(б) Да събират статистически данни  относно жените, които работят без заплащане, социалното осигуряване и социалните помощи в предприятия, притежавани от член на семейството, и да включат тези данни в доклада си до Комитета; 

 
(в) Да предприемат необходимите мерки, за да гарантират заплащане, социално осигуряване и социални привилегии за жените, които работят без тези привилегии в предприятия, притежавани от член на семейството. 

Обща препоръка № 17 (десета сесия, 1991) 

Измерване и количествено определяне на домакинските дейности, извършвани от жените без заплащане и тяхното признаване в брутния национален продукт 

Комитетът за ликвидиране на дискриминацията по отношение на жените, 
Като има предвид член 11 на Конвенцията за ликвидиране на всички форми на дискриминация по оношение на жените, 

Като напомня за параграф 120 на Стратегии  на бъдещето за напредък на жените от Найроби, 

Като потвърждава, че измерването и количествено определяне домакински дейности, извършвани от жените без заплащане, които допринасят за развитието във всяка страна, ще помогнат да се разкрие фактическата икономическа роля на жените, 

Като е убеден, че това измерване и количествено определяне предлага база за формулиране и на политики, свързани с напредъка на жените, 

Като отбелязва дискусиите на Статистическата комисия, на нейната двадесет и пета сесия, относно текущата ревизия на Системата от национални сметки по развитието на статистика  относно  жените, 

Препоръчва на държавите: 

 
(a) Да насърчават и подкрепят изследователски и експериментални проучвания за измерване и оценка на  домакинские  дейности, извършвани от жените без заплащане; например, чрез провеждане на проучвания за използваното време, като част от техните национални програми за преглед на домакинствата и чрез събиране на статистически данни, разделени по пол по изразходваното време за дейности както в домакинството, така и на трудовия пазар; 

 
(б) Да предприемат мерки, в съответствие с разпоредбите на Конвенцията за ликвидиране на всички форми на дискриминация по отношение на жените и Стратегии на бъдещето за напредък на жените от Найроби, да определят количествено и да включват домакинските  дейности , извършвани от  жените без заплащане  в брутния национален продукт; 

 
(в) Да включват в своите доклади, представени съгласно член 18 на Конвенцията, информация за предприетите изследователски и експериментални проучвания за измерване и оценка на незаплатени домашни дейности, а така също за постигнатия напредък за включване на домашни дейности, извършвани от   жените  без заплащане в  националните сметки. 

Обща препоръка № 18 (десета сесия, 1991 г.)

Жени с увреждания
Комитетът за ликвидиране на дискриминацията по отношение на  жените, 
Като взема под внимание по-специално член 3 на Конвенцията за ликвидиране на всички форми на дискриминация  по отношение на  жените, 

Като разгледа повече от 60 периодични докладите на държавите-страни по Конвенцията, и като осъзна, че същите предоставят оскъдна информация относно  жените с увреждания, 

Като проявява загриженост за ситуацията на жените с увреждания, които страдат от двойна дискриминация, свързана със специалните им условия на живот, 

Като напомня за параграф 296 на Стратегии на бъдещето за напредък на жените от Найроби, в които жените с увреждания се разглеждат като уязвима група под заглавие "области на специална загриженост", 

Като потвърждават своята подкрепа за Световната програма за действие в полза на инвалидите (1982 г.), 

Препоръчва на държавите да предоставят информация за жените с увреждания в своите периодични доклади, и за предприетите мерки за справяне с тяхната особена ситуация, включително специални мерки, които да гарантират, че същите имат равен достъп до образованието и заетостта, здравните услуги и социалното осигуряване, както и да гарантират, че същите могат да участват във всички области на социалния и културния живот. 

Обща препоръка № 19 (единадесета сесия, 1992 г.) 
Насилие срещу жените 

Предистория
1.Основаното на пола насилие е форма на дискриминация, която сериозно потиска способността на жените да се ползват от правата и свободите на основата на равенство с мъжете. 

2.През 1989 г. Комитетът препоръчва на държавите да включват в докладите си информация относно насилието и за въведените мерки за справяне с него (Обща препоръка 12, осма сесия). 

3.На своята десета сесия през 1991 г. Комитетът реши да отдели част от единадесетата сесия на дискусия и проучване по член 6 и други разпоредбина Конвенцията, свързани с насилието спрямо жените и сексуалния тормоз и експлоатацията на жените. Тази тема бе избрана в очакване на Световната конференция за правата на човекаот 1993 г., свикана от Общото събраниеОбщото събрание с нейната резолюция 45/155 от 18 декември 1990 г. 

4. Комитетът заключава, че не всички докладите на държавите- по Конвенцията отразяват адекватно тясната връзка между дискриминацията спрямо жените, основаното на пола насилие, и нарушенията върху човешките права и основните свободи. Пълното изпълнение на Конвенцията изисква от държавите да предприемат позитивни мерки за премахване на всички форми на насилие срещу жените. 

5. 
Комитетът предлага на държавите при преразглеждане на своите закони и политики, и при докладване съгласно Конвенцията, да вземат под внимание следните коментари на Комитета относно основаното на пола насилие. 

Общи коментари 

6.
 Конвенцията, в своя член 1, дефинира дискриминацията спрямо жените. Дефиницията на дискриминация включва основаното на пола насилие, тоест насилие, което е насочено срещу жена, само защото е жена или което засяга жените непропорционално. Насилието включва актове, които нанасят физическо, психическо или сексуално увреждане или страдание, заплахи за такива актове, принуда и друго лишаване от свобода. Основаното на пола насилие нарушава конкретни разпоредби на Конвенцията, независимо от това, дали тези разпоредби споменават изрично насилие. 

7.
 Основаното на пола насилие, което нарушаваили  обезсилва ползването от жените на човешки права и основни свободи съгласно общото международно право или съгласно Конвенциите заправата на човека, представлява дискриминация по смисъла на член 1 от Конвенцията. Тези права и свободи включват: 

 
(a) Правото на живот; 

 
(б) Правото лицето да не бъде подлагано на мъчение или на жестоко, нечовешко или унизително третиране или наказание; 

 
(в) Правото на еднаква защита съгласно хуманитарните норми по време на международен или вътрешен въоръжен конфликт; 

 
(г) Правото на свобода и сигурност на личността; 

 
(д) Правото на равна защита по закон; 

 
(е) Правото на равенство в семейството;  
 
(ж) Правото на най-високия постижим стандарт на физическо и психическо здраве; 

 
(з) Правото на справедливи и благоприятни условия на труд. 

8.
 Конвенцията се прилага за насилие, извършено от държавни органи. Такива актове на насилие нарушават задълженията на съответната държава по общото международно право за правата на човека и по други конвенции, в допълнение към нарушаването на настоящата Конвенция. 

9.
 Подчертава се обаче, че дискриминацията по Конвенцията не се ограничава до действие от страна на или от името на правителствата (виж членове 2(д), 2(е) и 5). Например, съгласно член 2(д) Конвенцията призовава държавите  да предприемат всички подходящи мерки за премахване на дискриминацията спрямо жените, от което и да е лице, организация или предприятие. Съгласно общото международно право и конкретните договори заправата на човека, държавите отговарят и за актове на насилие, зивършено от частни субекти, ако не действат със съответстващата  грижа  за превенция на нарушенията на правата или да разследват и наказват актове на насилие, както и да предоставят обезщетение. 

Коментари по конкретни членове на Конвенцията 

Членове 2 и 3 

 10. 
Членове 2 и 3 установяват всестранно задължение за ликвидиране на дискриминацията във всичките й форми, в допълнение към конкретните задължения по членове 5-16. 

 Членове 2(е), 5 и 10(в) 

11.
 Традиционните нагласи, при които жените се смятат за подчинени спрямо мъжете или за лица със стереотипизирани роли, продължават широко разпространените практики, включващи насилие или принуда, като например семейно насилие и злоупотреба, принудителен брак, смърт заради зестра, заливане с киселина и женско обрязване. Тези предразсъдъци и практики оправдават основаното на пола насилие като форма на защита или контрол върху жените. Ефектът от това насилие върху физическата и психическа неприкосновеност на жените е лишаването им от еднакво ползване, упражняване и познаване на човешките права и основните свободи. Макар че настоящият коментар се отнася основно за действително или за заплаха от насилие, подразбиращите се последици от тези форми на основаното на пола насилие помагат да се държат жените в подчинени роли и допринасят за ниското ниво на политическо участие и за тяхното по-ниско ниво на образование, умения и възможности за труд. 

 12. 
Тези нагласи допринасят освен това за разпространение на порнографията и представянето и друга търговска експлоатация на жените като сексуални обекти, а не като индивиди. Това от своя страна допринася за основаното на пола насилие. 

 Член 6 

13.
 С член 6, от държавите се изисква да предприемат мерки за пресичане на всички форми на трафик на жени и експлоатация с цел проституция на жените. 

14.
 Бедността и незаетостта увеличават възможностите за трафик на жени. В допълнение към установените форми на трафик съществуват нови форми на сексуална експлоатация, например секс туризъм, набиране на домашни рпомощница от развиващи се страни да работят в развити страни и уреденибракове между жени от развиващи се страни и чужди граждани. Тези практики са несъвместими с равното ползване на права от жените и по отношение на техните права и достойнство. Те поставят жените под особен риск от насилие и злоупотреба. 

15.
 Бедността и незаетостта принуждават жените, включително млади момичета, да проституират. Проститутките са особено уязвими на насилие, защото техният статус, който е незаконен, има тенденция да ги маргинализира. Те се нуждаят от еднаквата защита на законите срещу изнасилване и други форми на насилие. 

 16. 
Войните, въоръжените конфликти и заемането на територии водят често пъти до засилена проституция, трафик на жени и сексуално насилие на жените, което изисква конкретни защитни и наказателни мерки. 

 Член 11 

17.
 Равеноправието в сферата заетостта може да бъде сериозно нарушено, когато жените биват подложени на насилие, типично за пола, като например сексуален тормоз на работното място. 

 18. 
Сексуалният тормоз включва такова нежелано сексуално определено поведение, като физически контакт и подмятания, забележки съссексуално съдържание показващи порнографско и сексуалножелание, независимо дали с думи или с действия. Такова поведение е унижаващо и би могло да предтсавлява здравен проблеми и проблемсвързани със сигурността; то е дискриминационно, когато жената има разумни основания да смята, че нейният протест ще я постави в неблагоприятно положение във връзка с нейната заетост, включително набиране на работа или издигане, или когато създава враждебна работна среда. 

 Член 12 

19.
 С член 12, от държавите-страни се изисква да предприемат мерки, за да гарантират равен достъп до здравеопазване. Насилието срещу жените поставя здравето и живота им в риск. 

 20. 
В някои държави съществуват традиционни практики, увековечени от културата и традицията, които са вредни за здравето на жените и децата. Тези практики включат диетни ограничения за бременни жени, предпочитание за мъжки деца и женско обрязване или осакатяване на гениталиите.
 Член 14 

 21. 
Жени, живеещи в селски местности са подложени на риск от насилие, основано на пола,  поради традиционните нагласи относно подчинената роля на жените, упорито продължаващи в много селски общности. Момичетата от селските общности са подложени на особен риск от насилие и сексуална експлоатация, когато напуснат селската общност, за да търсят трудова заетост в градовете. 

 Член 16 (и член 5) 

22.
 Принудителната стерилизация или аборт засягат неблагоприятно физическото и психическото здраве на жените, и нарушават правото на жените да вземат решение за броя и интервала между ражданията на децата им. 

 23. 
Семейното насилие е една от най-коварните форми на насилие срещу жените. Тя преобладава във всички общества. В рамките на семейните връзки жените от всички възрасти са подложени на насилие от всякакъв вид, включително побой, изнасилване, други форми на сексуално насилие, психическо и други форми на насилие, увековечени от традиционни нагласи. Липсата на икономическа независимост принуждава много жени да остават в насилствена връзка. Анулирането на техните семейни отговорности от мъжете е форма на насилие и принуда. Тези форми на насилие поставят здравето на жените под риск и намаляват способността им да участват в семейния и обществения живот на основата на равенство. 

 Конкретна препоръка 

24.
 В светлината на тези коментари, Комитетът за ликвидиране  на дискриминацията по отношение жените препоръчва: 

 
(a) Държавите следва да предприемат подходящи и ефективни мерки за ликвидиране на всички форми на насилие, основано на пола независимо дали то е извършено от акт, извършено от публичен  или частноправен субект; ; 


(б) Държавите да гарантират, че законите срещу семейно насилие и злоупотреба, изнасилване, сексуално насилие и друго основано на пола насилие дават адекватна защита за всички жени  и уважават тяхната неприкосновеност и достойнство. За жертви следва да бъдат предвидени подходящи защитни и помощни услуги. От съществено значение за ефективното изпълнение на Конвенцията е Oбучение,
чувствително към проблемите на пола, на съдебни и правоприлагащи служители и други държавни служители е 
 
(в) Държавите- да насърчават събирането и обработката на статистически данни и изследвания за размера, причините и ефекта на насилието, и за ефективността на мерките за превенция и справяне с насилието; 

 
(г) Следва да се предприемат ефективни мерки, които да гарантират, че медиите уважават и насърчават уважението към жените; 

 
(д) Държавите-страни в своите доклади да установят характера и размера на нагласите, обичаите и практиките, които насърчават насилието срещу жените и видовете насилие в резултат на това. Те следва да докладват за мерките, които са предприели за преодоляване на насилието и за ефекта от тези мерки; 

 
(е) Следва да се предприемат ефективни мерки за преодоляване на такива нагласи и практики. Държавите следва да въведат образователни програми и програми за информиране на обществото, които да помогнат да се премахнат предразсъдъците, затрудняващи равенството на жените (Препоръка № 3, 1987); 

 
(ж) Необходими са конкретни превантивни и наказателни мерки за преодоляване на трафика и сексуалната експлоатация; 

 
(з) В своите доклади държавите  следва да опишат размера на всички тези проблеми и мерките, включително наказателните разпоредби, превантивни и реабилитационни мерки, предприети за защита на жените, които се занимават с проституция или са обект на трафик и други форми на сексуална експлоатация. Следва да се опише и ефективността на тези мерки; 

 
(и) Следва да бъдат предвидени ефективни производства  за подаване на жалби и средстваза защита , включителноправо на обезщетение; 

 
(й) Държавите следва да включват в докладите си информация за сексуален тормоз, както и за мерките за защита на жените от сексуален тормоз и други форми на насилие или принуда на работното място; 

 
(к) Държавите  следва да създадат или да  поддържат  услуги за жертвите на семейно насилие, изнасилване, сексуално насилие и други форми насилие, 
 основано на пола, включително убежища, както и  специално подготвени здравни работници, реабилитация и консултация; 

 
(л) Когато докладват по здравни въпроси, държавите следва да предприемат мерки за преодоляване на тези практики и да вземат под внимание препоръката на Комитета относно обрязването при жените (Препоръка № 14),; 

 
(м) Държавите следва да гарантират, че са предприети мерки за превенция на принудата по отношение на раждаемост и възпроизводство, и да гарантират, че жените не са принудени да търсят ненадеждни медицински процедури, например нелегален аборт поради липса на подходящи услуги по отношение на контрола над раждаемостта; 

 
(н) В докладите си държавите-страни следва да посочат размера на тези проблеми и да укажат предприетите мерки и техния ефект; 

 
(o) Държавите следва да гарантират, че услугите за жертвите на насилие са достъпни за  жените от селските райони и че при необходимост, на изолираните общности се предоставят специални услуги; 

 
(п) Мерките за защитата им от насилие следва да включват обучение и възможности за заетост и наблюдение на условията за заетост на домашните помощнички; 

 
(р) Държавите- следва да докладват за рисковете за жени от селските райони, размера и характера на насилието и злоупотребата, на които са подложени, необходимостта им от и достъпа до подкрепа и други услуги и ефективността на мерките за преодоляване на насилието; 

 
(с) Мерките, необходими за преодоляване на семейното насилие, следва да включват: 

 
(i) Наказателни санкции, ако е необходимо, както и гражданскоправни  средства за зашита в случаите на домашно насилие; 

 
(ii) Законодателство за премахване на защитата на честта по отношение на актове на насилие или убийство на жена – член на семейството; 
(iii) Служби, които да  гарантират на  безопасността и сигурността на жертвите на семейно насилие, включително предотсвенето на убежища, консултация и програми за реабилитация; 

 
(iv) Програми за реабилитация за извършителите на домашно насилие; 

 
(v) Услуги за подкрепа на семействата, в които има извършени кръвосмешение или сексуална злоупотреба; 

 
(т) Държавите- следва да докладват за размера на домашното насилие и сексуалната злоупотреба, а така също и за предприетите превантивни, наказателни мерки и мерки за защита; 

 
(у) Държавите следва да предприемат всички правни и други мерки, които са необходими за предоставяне на ефективна защита на жените срещу насилие, основаното на пола, включително, между другото: 

 
(i) Ефективни правни мерки, включително наказателни санкции, гражданскоправни средства за защита  и предоставящи право на обезщетениеразпоредби за защита на жените срещу всякакъв вид насилие, включително, и  насилие и злоупотреба в семейството, сексуално насилие и сексуален тормоз на работното място; 

 
(ii) Превантивни мерки, включително публична информация и образователни програми за промяна на нагласите за ролите и статута на мъжете и жените; 

(iii) Защитни мерки, включително убежища, консултация, реабилитация и услуги в подкрепа на жените, които са жертви на насилие или които са подложени на риск от насилие; 

 
(ф) Държавите следва да докладват за всички форми на насилие, основаното на пола и тези доклади следва да включват всички налични данни за проявата на всяка форма на насилие и за ефектите на това насилие върху жените, които са жертви; 

 
(х) Докладите на държавите по Конвенцията следва да включват информация за правните, превантивни и защитни мерки, предприети за преодоляване на насилието срещу жените, както  и за ефективността на тези мерки. 

Обща препоръка № 20 (единадесета сесия, 1992 г.) Резерви по Конвенцията 

1.
 Комитетът припомня решението на четвъртата среща на държавите-страни по Конвенцията относно резервите по Конвенцията по отношение на член 28.2, което бе приветствано в Обща препоръка № 4 на Комитета. 

2.
 Комитетът препоръчва, във връзка с подготовките за Световната конференция за правата на човека през 1993 г., държавите да: 

 
(a) Повдигнат въпроса за действителността и правния ефект на резервите по Конвенцията в контекста на резервите по други международни договори заправата на човека; 

 
(б) Преразгледат тези резерви с оглед интензификация на изпълнението на всички международни договори заправата на човека; 

 
(в) Обсъдят въвеждането на процедура за резервите по Конвенцията, сравнима с процедурата по други международни договори заправата на човека. 

Обща препоръка № 21 (тринадесета сесия, 1994 г.) 

Равенство в брака и семейните отношения 

1.
 Конвенцията за премахване на всички форми на дискриминация спрямо жените (Резолюция 34/180 наОбщото събрание Общото събрание, анекс) утвърждава равенството на човешките права за жените и мъжете в обществото и в семейството. Конвенцията заема важно мястото измежду международните договори, занимаващи се справата на човека. 

2.
 Други конвенции и декларации също отделят голямо значение на семейството и статута на жената в неговите рамки. Същите включват Всеобщата декларация за правата на човека (Резолюция 217/A (III) наОбщото събраниеОбщото събрание), Международния пакт за граждански и политически права (Резолюция 2200 A (XXI), анекс), Конвенцията за гражданството на омъжените жени (Резолюция 1040 (XI), анекс), Конвенцията за съгласието за брак, минимална възраст за встъпване в брак и регистрация на браковете (Резолюция 1763 A (XVII), анекс) и последващата след нея препоръка (Резолюция 2018 (XX)), и Стратегии на бъдещето за напредък на жените от Найроби.
3. 
Конвенцията за ликвидиране на всички форми на дискриминация по отношение нажените отменя неотменимите права на жените, които са вече въплътени в гореспоменатите конвенции и декларации, но излиза извън тях като освен това признава значението на културата и традицията при оформяне на мисленето и поведението на мъжете и жените и значителната роля, която играят за ограничаване на упражняването на основните права от жените. 

Предистория
 4.
 Годината 1994 бе определена от Общото събрание Общото събраниев нейната Резолюция 44/82 за Международна година на семейството. Комитетът желае да използва този повод и подчертае значението на спазването на основните права на жените в рамките на семейството като една от мерките, които ще подкрепят и поощрят националнитечествания , които ще се състоят. 

5.
 Избирайки да отбележи по този начин Международна година на семейството, Комитетът желае да анализира трите члена от Конвенцията, които имат специално значение за статута на жените в семейството:
Член 9 

1.
 Държавите предоставят на жените равни права с мъжете по отношение придобиване, изменение  или запазване на тяхното гражданство . Те по-конкретно осигуряват, че при встъпване в брак с чужденец или промяна гражданството на съпруга по време на брака,  не се налага автоматична промяна на гражданството на жената, тя не се превръща в лице без гражданство и  не е заставена да приеме гражданството на съпруга.
2.
 Държавите предоставят на жените равни права с мъжете по отношение на гражданството на техните  деца. 

Коментар 

6. 
Гражданството е е от съществено значение за пълно участие в обществото. По принцип, държавите дават гражданство на родените в тази страна. Гражданството може освен това да се придобие вследствие заселване или да бъде дадено по хуманитарни причини, като например липса на гражданство. Без статут на поданици или граждани, жените са лишени от правото на глас или да кандидатстват за държавна служба и може да им бъде отказан достъп до социални помощи и избор на местожителство. Гражданството следва да може да се променя от пълнолетна жена и да не може да се отнема произволно поради брак или разтрогване на брак или защото съпругът или бащата е сменил своето  гражданство в. 

Член 15 

1. Държавитепризнават жените равни с мъжете пред закона.

2. Държавите предоставят на жените еднаква с мъжете гражданско-правна способност и еднакви възможности за нейната реализация. Те конкретно ще им осигурят равни права при сключване на договори и управление на имущество, така също и еднакво отношение към тях на всички етапи от разглеждането в съдилищата и трибуналите.

3. Държавите се споразумяват, че всички договори и всички други частни документи от всеки вид, които имат за своя правна последица ограничаване правоспособността на жените, се считат за невалидни.

4. Държавите предоставят на мъжете и жените еднакви права по отношение на законодателството, засягащи преместването на лицата и свободата при избора на местожителството.
Коментар 

7.
 Ако една жена не може да сключи договор, или да има достъп до финансов кредит, или може да направи това само със съгласието или гаранция на съпруга си или на роднина от мъжки пол, на нея й се отказва юридическа независимост. Всяко такова ограничение не й позволява да има собственост като едноличен притежател и й пречи да управлява юридически собствения си бизнес или да сключва какъвто и да  е договор. Тези ограничения ограничават сериозно способността на жената да осигурява себе си и зависимите от нея лица. 

8.Правото на жената да заведете дело е ограничено в някои страни със закон или с достъпа й до правна консултация и способността й да търси обезщетение от съдилищата. В други страни, на статута й на свидетел или на нейните показания се придава по-малко уважение или тежест в сравнение с тези на мъж. Тези закони или обичаи ограничават правото на жената да преследва ефективно или да задържи равния си дял на собственост и понижава нейната позиция на независим, отговорен и ценен член на своята общност. Ако страните ограничават правоспособността на жената със своите закони, или позволяват на индивиди или институции да правят същото, те отказват на жените това, че правата им да са равни с тези на мъжете и ограничават способността на жените да осигуряват себе си и зависимите от тях лица. 

9.Постоянното местожителство е концепция в страните с общо право, позоваващо се на страната, в която лицето възнамерява да живее и на чиято юрисдикция ще се подчинява. Постоянното местожителство се придобива първоначално от детето посредством неговите родители, но в зряла възраст означава страната, в която лицето обикновено живее и в която възнамерява да живее постоянно. Така както по отношение на националността, изследването на докладите на държавите-страни по Конвенцията показва, че на жената не винаги се позволява по закон да избере постоянното си местожителство. Постоянното местожителство, както националността, следва да може да се променя по желание на пълнолетна жена независимо от семейното й положение. Всякакви ограничения върху правото на жената да избере постоянно местожителство на същата основа, както мъжът, ограничава достъпа й до съдилищата в страната, в която живее или й пречи да влиза във и да напуска страната свободно и по собствено право. 

10.
 На мигриращите жени, които живеят и работят временно в друга страна, следва да бъдат позволени същите права както на мъжете – техните съпрузи, партньори и деца да се присъединят към тях. 

Член 16

1. Държавите взимат всички необходими мерки за ликвидиране дискриминацията по отношение на жените във всички въпроси, засягащи брака и семейните отношения, и в частност осигуряват на основата на равенство на мъжете и жените:

а) еднакви права за встъпване в брак;

б) еднакви права за свободен избор на съпруг и за встъпване в брак само при собствено свободно и пълно съгласие;

в) еднакви права и задължения по време на брака и при неговото разтрогване;

г) еднакви права и задължения на мъжете и жените като родители независимо от тяхното семейно положение по въпроси, засягащи техните деца. Във всички случаи интересите на децата са преобладаващи;

д) еднакви права свободно и отговорно да се решава въпросът за броя на децата и периодите между тяхното раждане и достъп до информация, образование, а също така и средства, които ще им позволят да осъществят това право;

е) еднакви права и задължения да бъдат опекуни, попечители, доверители и осиновители на деца или да осъществяват аналогични функции, когато те са предвидени от националното законодателство. Във всички случаи интересите на децата са преобладаващи;

ж) равни лични права на съпруга и съпругата, в това число право на избор на фамилно име, професия и занятие;

з) равни права на съпрузите по отношение притежаването, придобиването, управлението, използването и разпореждането с имуществото както безплатно, така и срещу заплащане.

2. Сгодяването и бракът на дете нямат юридическа сила и се взимат всички необходими мерки, в това число законодателни, с цел определяне на минималната брачна възраст и задължителна регистрация на браковете и актовете за гражданско състояние.

Коментар 

Обществен и частен живот 

11.
 В исторически план човешката дейност в обществения и частен живот е разглеждана по различен начин и регламентирана съобразно с това. Във всички общества жените, които традиционно са изпълнявали своите роли в частната или сенейна животса третирали дълго време тези дейности като малоценни. 

 12. 
Тъй като тези дейности са безценни за оцеляването на обществото не може да има оправдание за прилагането на различни и дискриминационни закони или обичаи към тях. Докладите на държавите-страни по Конвенцията разкриват, че все още съществуват страни, където юридическо равенство не съществува. С това на жените се пречи да имат равен достъп до ресурсите и да се ползват от равен статут в семейството и обществото. Дори когато съществува юридическо равенство, всички общества определят различни роли на жените, които се смятат за малоценни. Така се нарушават принципите на справедливост и равенство, съдържащи се по-специално в член 16, а така също в членове 2, 5 и 24 на Конвенцията. 

Различни форми на семейството 

 13. 
Формата на и концепцията за семейството варира в различните държави, и дори в различните региони в рамките на една държава. Каквато и форма да приема обаче, и каквато и да е правната система, религията, обичаят или традицията в рамките на страната, третирането на жените в семейството както по закон, така и в частния живот, трябва да е в съгответствие  с принципите на равенство и справедливост за всички хора, така както изисква член 2 от Конвенцията. 

 Полигамни бракове 

14.
 Докладите на държавите разкриват освен това, че полигамията се практикува в редица страни. Полигамният брак противоречи на правото на жената на равенство с мъжете, и може да има такива сериозни емоционални и финансови последици за зависимите от нея лица, че тези бракове трябва да бъдат възпрепятствани и забранени. Комитетът отбелязва със загриженост, че някои държави-страни, чиито конституции гарантират равни права, позволяват полигамния брак в съгласно  личното или обичайното право. Това нарушава конституционните права на жените, и нарушава разпоредбите на член 5 (a) на Конвенцията. 

Член 16, параграф 1 (a) и (б) 

15.
 Макар че повечето страни докладват, че националните конституции и закони са в съответствие  с Конвенцията, то обичаите, традицията и неизпълнението на тези закони нарушават на практика Конвенцията. 

16.
Правото на жената да избира съпруг и да встъпва свободно в брак е централно за живота й и за нейното достойнство и равенство като човешко същество. Едно изследване на докладите на държавите-страни по Конвенцията разкрива, че съществуват страни, които на базата на обичай, религиозни вярвания или етнически произход на конкретни групи от хора, позволяват принудителни бракове или повторни бракове. Други страни позволяват бракът на жената да бъде уреден срещу заплащане или изгода, а в други бедността на жените ги принуждава да се омъжват за чужди граждани заради финансова сигурност. Под условие на разумни ограничения, основани например на младостта на жената или кръвното й родство с партньора, правото на жената да избира кога, дали, и за кого ще се омъжи трябва да бъде защитено и осъществено със закон. 

 Член 16, параграф 1 (в) 

17.
 Едно изследване на докладите на държавите-страни по Конвенцията разкрива, че много страни предвиждат в своите правни системи права и отговорности на сключилите брак партньори, разчитайки на прилагане на принципите на общото право, религиозно или обичайно, вместо да спазват с принципите, съдържащи се в Конвенцията. Тези вариации в закона и практиката, свързани с брака, имат обширни последици за жените, неизменно ограничавайки правата им на равен статут и отговорност в рамките на брака. Тези ограничения често пъти водят до това, че на съпруга се дава статут на глава на домакинството и първостепенен решаващ и поради това противоречат на разпоредбите на Конвенцията. 

18. 
Нещо повече, по принцип на фактическото съжителство не се продоставя никакваправна защита. Жените, които живеят в такива връзки, следва да имат равен статут с мъжете както в семейния живот, така и при разделянето на приходите и активите, защитен със закон. Тези жени следва да споделят равни права и отговорности с мъжете за грижите и отглеждането на децата или членове на семейството. 

 Член 16, параграф 1 (г) и (е) 

19.
 Така както е предвидено в член 5 (б), повечето държави признават споделената отговорност на родителите за грижите, защитата и издръжката на децата. Принципът, че "на върховните интереси на детето трябва да обърне първостепенно внимание", бе включен в Конвенцията за правата на детето (Резолюция 44/25 на Общото събрание Общото събрание, Анекс) и изглежда, че понастоящем страните не предоставят на родителите на децата еднакъв статут, особено ако не са женени. Децата от тези съюзи не винаги се радват на същия статут, както децата, родени в брак и, ако майките са разведени или живеят отделно, много бащи не споделят отговорността за грижите, защитата и издръжката на децата си. 

20.
 Споделените права и отговорности, изложени в Конвенцията, следва да се изпълняват принудително по закон и, при необходимост, посредством правни концепции на попечителство, опека, доверителска грижа и осиновяване. Държавите-страни следва да гарантират, че по техните закони и двамата родители, независимо от семейното им положение и дали живеят с децата си или не, споделят равни права и отговорности за децата си. 

Член 16, параграф 1 (д) 

21.
 Отговорностите, които жените трябва да носят и да отглеждат децата, засягат правото им на достъп до образование, заетост и други дейности, свързани с личното им развитие. Те освен това налагат несправедлив товар върху жените. Броят и интервала между ражданията на децата им имат аналогично въздействия върху живота на жените и освен това засягат физическото им и психическо здраве, а така също това на децата им. По тези причини, жените имат право да вземат решение относно броя и интервала между ражданията на децата им. 

22.
 Някои доклади разкриват принудителни практики, които имат сериозни последици за жените, като например принудителни бременности, аборти или стерилизация. Решенията да имат или не деца, макар че е за предпочитане да се вземат съгласувано със съпруг или партньор, не трябва въпреки това да бъдат ограничавани от съпруг, родител, партньор или правителство. За да могат да вземат информирано решение за безопасни и надеждни контрацептивни мерки, жените трябва да разполагат с информация за контрацептивните мерки и тяхната употреба, и гарантиран достъп до сексуалното образование и до услуги за семейно планиране, така както е предвидено в член 10 (з) на Конвенцията. 

 23. 
Съществува всеобщо съгласие, че когато съществуват свободно достъпни подходящи мерки за доброволно регулиране на раждаемостта, се подобрява здравето, развитието и благополучието на всички членове на семейството. Нещо повече, тези услуги подобряват всеобщото на живот и здраве на населението, и доброволното регулиране на нарастването на населението помага да се запази обществотои се постигне устойчиво икономическо и социално развитие. 

 Член 16, параграф 1 (ж) 

 24. 
Стабилно семейство е това, което се основава на принципите на лично право, справедливост и личнопостжение  за всеки член на семейството. Поради това всеки партньор трябва да има правото да избира професия или работно място, които са най-подходящите за неговите способности, квалификации и стремежи, така както е предвидено в член 11 (a) и (в) на Конвенцията. Нещо повече, всеки партньор следва да има правото да избира името си, като при това запазва индивидуалност и идентичност в общността, различаващи това лице от други членове на обществото. Когато поради закон или обичай жената е задължена да смени името си при брака или неговото разтрогване, на нея се отказват тези права. 

 Член 16, параграф 1 (з) 

25.
 Правата, предвидени в настоящия член, се припокриват с и допълват правата по член 15, параграф 2, където на държавите се възлага задължението да дадат на жените равни права да влизат в договорни правоотношения и сключват договори и да управляват собственост. 

26.
 Член 15, параграф l гарантира жените равенство с мъжете пред закона. Правото да притежава, управлява, ползва и разполага със собственост е от централно значение за правото на жената да се ползва от финансова независимост, и в много страни е от решаващо значение за нейната способност да печели средства за съществуване и да осигури адекватно жилище и прехрана за себе си и за семейството си. 

27.
 В страни, в които се изпълнява програма за аграрна реформа или преразпределение на земя межди групи от различен етнически произход, следва внимателно да се съблюдава правото на жените, независимо от семейното положение, да делят тази преразпределена земя равноправно с мъжете. 

28.
 В повечето страни една значителна част от жените са неомъжени или разведени и много от тях имат самостоятелната отговорност да издържат семейство. Всяка дискриминация при разделянето на собственост, почиваща на предпоставката, че само мъжът отговаря за издръжката на жените и децата от своето семейство и че той може и ще изпълнява честно тази отговорност, е очевидно нереална. Следователно, всеки закон или обичай, който дава на мъжете право на по-голям дял собственост при прекратяването на брак или фактическо съжителство, или при смъртта на роднина, е дискриминационен и ще има сериозно въздействие върху практическата способност на жената да се разведе със съпруга, да издържа себе си или семейството си и да живее достойно като независимо лице.
 29. 
Всички тези права следва да бъдат гарантирани, независимо от семейното положение на жената.
 Семейна собственост 

30.
 Съществуват страни, които не признават това право на жените да притежават равен дял от собствеността със съпруга през време на брак или фактическо съжителство и при прекратяване на брака или съжителството. Много страни признават това право, но практическата възможност жените да упражняват това право може да бъде ограничена вследствие на законов прецедент или обичай. 

31.
Дори когато тези законови права са дадени на жените и съдилищата налагат тяхното изпълнение, собствеността, притежавана от жена през време на брак или при развод може да се управлява от мъж. В много държави, включително такива, където съществува режим на съвместна собственост, не съществува правно изискване, жената да бъде консултирана, когато собствеността, притежавана от страните през време на брак или фактическа връзка бъде продадена или по някакъв друг начин разпоредена. Това ограничава възможността на жената да контролира разполагането със собствеността или приходите, получени от нея. 

32.
 В някои страни, при разделяне на семейната собственост, по-голямо ударение се поставя върху финансовия принос за собствеността, придобита по време на брак, а на другия принос, като например отглеждането на децата, грижите за възрастни роднини и изпълнението на домакинските задължения се омаловажава. Често пъти този принос на съпругата от нефинансов характер позволява на съпруга  да печели доходи и увеличава активите. На финансовия и нефинансовия принос следва да се определи една и съща тежест. 

 33. 
В много страни, натрупаната собственост по време на фактическо съжителство не се третира по закон на същата основа като собственост, придобита по време на брак. Неизменно, когато връзката се прекрати, жената получава значително по-малък дял от своя партньор. Законите и обичаите за собствеността, които по този начин дискриминират омъжени или неомъжени жени със или без деца, следва да бъдат анулирани и възпрепятствани. 

 Наследство 

34.
 Докладите на държавите-страни по Конвенцията следва да включват коментар за правните или обичайни разпоредби, свързани със законите за наследство, тъй като те засягат статута на жените, така както е предвидено в Конвенцията и в Резолюция 884 D (XXXIV) на Икономическия и социален съвет, в която Съветът препоръчва на държавите да гарантират, че мъжете и жените в една и съща степен на родство спрямо починал роднина, имат право на равни дялове от имуществото и на равна степен при реда на наследяване. Тази разпоредба по правило не се изпълнява. 

35.
 Съществуват много страни, където законът и практиката за наследството и собствеността водят до сериозна дискриминация спрямо жените. В резултат на това неравно третиране, жените могат да получат по-малък дял наследство от собствеността на съпруга или бащата, в сравнение с вдовците и синовете. В някои случаи на жените се дават ограничени и контролирани права и получават доходи само от собствеността на починалия. Често пъти наследствените права за вдовиците не отразяват принципите на еднакво владение на собствеността, придобита по време на брак. Тези разпоредби противоречат на Конвенцията и следва да бъдат отменени. 

Член 16, параграф 2 

36.
 Във Виенската декларация и Програмата за действие, приети от Световната конференция заправата на човека, проведена във Виена от 14 до 25 юни 1993 г., държавите се приканват да отменят съществуващите закони и регламенти и да премахнат обичаите и практиките, които дискриминират и причиняват ущърб на детето-момиче. Член 16, параграф 2 и разпоредбите на Конвенцията за правата на детето изключват възможността държавите-страни да позволят или да придадат действителност на брак между лицата, които не са достигнали зрялост. В контекста на Конвенцията за правата на детето, "дете означава всяко човешко същество под 18-годишна възраст, освен ако по закон, приложим за детето, пълнолете се придобива по-рано ". Независимо от тази дефиниция, и като има предвид разпоредбите на Виенската декларация, Комитетът смята, че минималната брачна възраст както за мъжете, така и за жените следва да е 18 години. Когато мъжете и жените се женят, те поемат важни отговорности. Следователно, брак не следва да се разрешава преди да достигнат пълна зрялост и правоспособност да действат. Съгласно Световната здравна организация, когато непълнолетни лица и по-специално момичета сключат брак и имат деца, здравето им може да бъде повлияно неблагоприятно и да се попречи на образованието им. В резултат, тяхната икономическа независимост се ограничава. 

37.
 Това засяга не само жените лично, но освен това ограничава развитието на техните умения и независимост и намалява достъпа им до заетост, като при това засяга увреждащо техните семействата и общности. 

38.
 Някои страни предвиждат различни възрасти за брак за мъжете и жените. Тъй като тези разпоредби неправилно допускат, че жените имат различна степен на интелектуално развитие спрямо мъжете, или че тяхната степен на физическо и интелектуално развитие при брак е несъществено, тези разпоредби следва да бъдат анулирани. В други страни се позволява сгодяването на момичета или предприемане на стъпки от членове на семейството от тяхно име. Тези мерки противоречат не само на Конвенцията, но и на правото на жената да избира свободно своя партньор. 

39.
 Държавите следва освен това да изискват регистрация на всички бракове, независимо дали са сключени като граждански бракове или по обичаен или религиозен закон. С това държавата гарантира съответствие с Конвенцията и установява равенство между партньорите, минимална възраст за брак, забрана за двуженство и многоженство и защита на правата на децата.
Препоръки 

Насилие срещу жените 

40. Отчитайки мястото на жените в семейния живот, Комитетът желае да подчертае, че разпоредбите на Обща препоръка 19 (единадесета сесия) за насилието срещу жените имат голямо значение за възможностите на жените да се ползват от правата и свободите равноправно с мъжете. Държавите се приканват да спазват тази Обща препоръка, за да гарантират, че и в обществения, и в семейния живот жените са свободни от насилие. основано на пола, което толкова сериозно нарушава техните права и свободи като индивиди. 

Резерви 

41.
 Комитетът отбелязва с тревога броя на държавите-страни по Конвенцията, които са внесли резерви по целия член 16 или по част от него особено, когато има внесена резерва по член 2, с претенцията, че спазването е в конфликт с едно обичайно застъпвано виждане за семейството, което се базира, между другото, на културни или религиозни вярвания, или на икономическия или политически статут на страната.
42.
 Много от тези страни поддържат вярването в патриархалната структура на семейството, която поставя баща, съпруг или син в благоприятна позиция. В някои страни, където фундаменталистки или други екстремистки възгледи или икономически трудности поощряват връщането към старите ценности и традиции, мястото на жените в семейството рязко се влоши. В други страни, където се признава, че съвременното общество зависи за своя икономически напредък и за общото благо на общността от равноправното включване на всички пълнолетни лица, независимо от пола, тези табута и реакционни или екстремистки идеи все повече се възпрепятстват. 

43.
 В съгласие с членове 2, 3 и 24, в частност, Комитетът изисква от всички държави да напреднат постепенно до стадий, с решително възпрепятстване на идеите за неравенство на жените вкъщи, всяка страна ще оттегли своята резерва, по-специално спрямо членове 9, 15 и 16 на Конвенцията. 

44.
 Държавите-страни следва да възпрепятстват решително всякакви идеи за неравенство на жените и мъжете, потвърдени със закони, или с религиозен или частен закон или от обичай, и да напреднат до стадий, когато ще оттеглят резервите, по-специално спрямо член 16. 

45.
 Комитетът отбелязва, на базата на своето изследване на първоначални и последващи периодични доклади, че в някои държави-страни по Конвенцията, които са ратифицирали или са се присъединили без резерва определени закони, особено такива, занимаващи се със семейството, не са фактически в съответствие с разпоредбите на Конвенцията. 

46.
 Техните закони все още съдържат много мерки, дискриминиращи жените на основата на норми, обичаи и социокултурни предразсъдъци. Тези държави, поради тяхната конкретна позиция по тези членове, затрудняват Комитета да оцени и разбере статута на жените. 

47.
 Комитетът, по-специално на базата на членове l и 2 на Конвенцията, изисква тези държави-страни да направят необходимите усилия, за да изследват фактическата ситуация, свързана с проблемите и да въведат необходимите мерки в своите национални законодателства, които все още съдържат разпоредби, които са дискриминационни за жените. 

Доклади 
48. Подпомогнати от коментарите в настоящата обща препоръка, в своите доклади държавите следва да: 

 
(a) Посочат постигнатата степен на напредък на страната за отстраняване на всички резерви по Конвенцията, по-специално резервите по член 16; 

 
(б) Да изложат дали техните закони спазват принципите на членове 9, 15 и 16 и къде, вследствие на религиозен или частен или обичай, спазването на закона или на Конвенцията се възпрепятства. 

Законодателство 

49. 
При необходимост държавите спазват Конвенцията, по-специално, за да спазя членове 9, 15 и 16, въведат и обезпечат изпълнението на законодателството. 

Поощряване на изпълнението на Конвенцията 

50.
 Подпомогнати от коментарите в настоящата обща препоръка, и така както се изисква с членове 2, 3 и 24, държавите- въвеждат мерки, насочени към поощряване на пълно съответствие с принципите на Конвенцията, по-специално когато религиозен или частен или обичай влиза в конфликт с тези принципи. 

Обща препоръка № 22 (четиринадесета сесия, 1995 г.) 

Изменяща член 10 на Конвенцията 

Комитетът за премахване на дискриминацията спрямо жените, 
Като отбелязва, че държавите-страни по Конвенцията за премахване на всички форми на дискриминация спрямо жените, по искане на Общото събрание, ще се събере през 1995 г., за да обсъди изменение на член 20 на Конвенцията,
Като напомня за своето предишно решение, взето на неговата десета сесия, да гарантира ефективност в своята работа и възпрепятства създаването на нежелано изоставане при обсъждането на докладите на държавите по Конвенцията, 

Като напомня, че Конвенцията е един от международните инструменти за правата на човека ратифицирана от огромен брой държави-страни по Конвенцията, 

Като отчита, че членовете на Конвенцията третират основните човешки права на жените във всички аспекти на тяхното ежедневие, и във всички области на обществото и държавата, 

Като е загрижен за работния товар на Комитета в резултат на растящия брой ратификации, в допълнение към изоставането на докладите, очакващи обсъждане, така както е отразено в Анекс I, 

Като е загрижен освен това за дългия период от време между представянето на докладите на държавите-страни по Конвенцията и тяхното обсъждане, водещо до необходимостта, държавите да предоставят допълнителна информация за актуализиране на своите доклади, 

Като има предвид, че Комитетът за ликвидиране на дискриминацията по отношение  жените е единственият орган за човешките права по международен договор, чието време за срещи е ограничено от неговата Конвенция, и че има най-кратката продължителност на време за срещи от всички органи за човешки права по международен договор, така както е отразено в Анекс II, 

Като отбелязва, че ограничението за продължителността на сесиите, така както се съдържат в Конвенцията, се превърна в сериозна пречка за ефективното изпълнение от Комитета на неговите функции по Конвенцията, 

1.
 Препоръчва на държавите-страни да обсъдят в благоприятен план поправка в член 20 на Конвенцията по отношение на времето за срещи на Комитета, така че той да може да се среща ежегодно за такава продължителност от време, каквато е необходима за ефективното изпълнение на неговите функции по Конвенцията, без конкретно ограничение, освен такова, каквото реши Общото събрание; 

2.
 Препоръчва освен това на Общото събрание, в очакване на завършване на процес на поправка, да упълномощи Комитета да се срещне по изключение през 1996 г. за две заседания, всяка с продължителност три седмици и всяка предшествана от предсесийни работни групи; 

3.
 Препоръчва освен това, на срещата на държавите-страни по Конвенцията да се получи устен доклад от председателя на Комитета за трудностите пред Комитета при изпълнение на неговите функции; 

4.
 Препоръчва на Генералния секретар да предостави на държавите-страни на тяхната среща цялата релевантна информация за работния товар на Комитета и сравнителна информация по отношение на другите органи по международни договори за човешките права. 

Обща препоръка № 23 (шестнадесета сесия, 1997 г.) 

Член 7 (политически и обществен живот) 

Държавите предприемат всички подходящи мерки за ликвидиране на дискриминацията по отношение на жените в политическия и обществен живот на страната и, по-специално, гарантират на жените, равноправно с мъжете, правото: 

 
(a) Да гласуват във всички избори и обществени референдуми и да бъдат избираниза всички публично избрани органи; 
 
(б) Да участват във формулирането на правителствена политика и нейното изпълнение и да заемат държавна служба и изпълняват всички обществени функции на всички нива на правителствени; 

 
(в) Да участват в неправителствените организации и асоциации, занимаващи се с обществения и политически живот на страната. 

Предистория 1. Конвенцията за ликвидиране на на всички форми на дискриминация по отношение на жените придава особена важност на участието на жените в обществения живот на техните страни. Преамбюлът към Конвенцията декларира отчасти: 

 "Като напомня, че дискриминацията спрямо жените нарушава принципите на равенство на правата и уважението на човешкото достойнство, и е пречка за участието на жените, равноправно с мъжете, в политическия, социален, икономически и културен живот на техните страни, пречи на растежа на просперитета на обществото и семейството и затруднява пълното развитие на възможностите на жените в служба на техните страни и на хуманността". 

 2. 
Конвенцията освен това повтаря отново в своя преамбюл значението на участието на жените във вземането на решение, както следва: 

 "Като е убеден, че пълното и цялостно развитието на страна, благополучието на света и каузата на мира изискват максимално участие на жените, равноправно с мъжете, във всички области". 

 3. 
Нещо повече, в член 1 от Конвенцията, терминът "дискриминация по отношение на жените" се тълкува и означава: 

" всяко различие, изключение или ограничение по признака на пола, което е насочено към отслабване или намаляване до минимум на признанието, използването или осъществяването от жените, независимо от тяхното семейно положение, въз основа на равноправието на мъжете и жените на правата на човека и основните свободи в политическата, икономическата, социалната, културната, гражданската или всяка друга област.". 

4.
 Други конвенции, декларации и международни анализи придават голямо значение на участието на жените в обществения живот и поставиха рамка за международните стандарти на равенство. Същите включват Всеобщата декларация заправата на човека, Международния пакт за граждански и политически права, Конвенцията за политическите права на жените, Виенската декларация, параграф 13 на Пекинската декларация и Платформа за действие, Общи препоръки 5 и 8 по Конвенцията, Общ коментар 25, приет от Комитета заправата на човека, препоръката, приета от Съвета на Европейския съюз относно балансираното участие на жени и мъже в процеса на вземане на решение и в документа на Европейската комисия "Как да се създаде баланс по пол във вземането на политическо решение". 

5.
 Член 7 задължава държавите да предприемат всички подходящи мерки за премахване на дискриминацията спрямо жените в политическия и обществен живот и да гарантират, че те ползват от равенство с мъжете в политическия и обществен живот. Задължението, посочено в член 7, се разпростира върху всички области на обществения и политически живот и не се ограничава до областите, посочени в подпараграфи (a), (б) и (в). Политическият и обществен живот на една страна е широка концепция. То се отнася за упражняването на политическа власт, по-специално до упражняване на законодателни, съдебни, изпълнителни и административни функции. Терминът обхваща всички аспекти на държавната администрация и формулиране и изпълнение на политиката на международно, национални, регионално и местно ниво. Концепцията включва освен това много аспекти на гражданското обществото, включително обществени бордове и местни съвети и дейностите на организации, като например политически партии, профсъюзи, професионални или индустриални асоциации, организации на жените, базирани на общност организации и други организации, занимаващи се с обществен и политически живот. 

6.
 Конвенцията предвижда, че за да е ефективно, това равенство трябва да се постигне в рамките на политическа система, в която всеки гражданин се ползва от правото да гласува и да бъде избиран на истински периодични избори, проведени на базата на всеобщо избирателно право и с тайно гласуване - по такъв начин, че да гарантира свободно изразяване на волята на електората, така както е предвидено съгласно международните инструменти за човешките права, като например член 21 на Всеобщата декларация за правата на човека и член 25 на Международния пакт за граждански и политически права. 

 7. 
Важността на Конвенцията върху значението на равенството на възможностите и участието в обществения живот и вземането на решение накара Комитета да преразгледа член 7 и да предложи на държавите, при преразглеждане на техните закони и политики и при докладване съгласно Конвенцията, да вземат под внимание коментарите и препоръките, изложени тук по-долу. 

 Коментари 

8.Публичния и частен животна човешката дейност са разглеждани винаги отделно, и съответно регламентирани. Неизменно, жените бяха разпределяни към частната или семейната сфера, свързана с възпроизводство и отглеждане на деца, и във всички общества тези дейности бяха третирани като второстепенни. Противно на това общественият живот, който се уважава и почита, се разпростира върху широк спектър от дейност извън частната или семейната сфера. В исторически план мъжете доминират обществения живот и упражняват власт да ограничат и подчинят жените в рамките на частната сфера. 

9.Въпреки централната роля в на жените за поддържане на семейството и обществото и техния принос за развитието, те бяха изключени от политически живот и процеса на вземане на решение, което обаче определя модела на тяхното ежедневие и бъдещето на обществата. По-специално, във времена на криза, това изключване заглуши гласовете на жените и направи невидими техния принос и опит. 

10.
 Във всички нации най-значителните фактори, възпрепятстващи способността на жените да участват в обществен живот, бяха културната рамка на ценностите и религиозните вярвания, липсата на услуги и несподеляне от страна на мъжете на задачите, свързани с организация на домакинството и с грижата и отглеждането на децата. Във всички нации, културните традиции и религиозни вярвания имаха дял в  ограничаването на жените до частната сфера на дейност и изключвайки ги от активно участие в обществения живот. 

11.
 Освобождаването на жените от някои товари на семейния живот би им позволило да се ангажират по-пълно в живота на своите общности. Икономическата зависимост на жените от мъжете често пъти им пречи да вземат важни политически решения и да участват активно в обществени живот. Техният двоен товар на труд и икономическа зависимост, заедно с дългите или негъвкави часове на обществена и политическа работа, пречат на жените да бъдат по-активни. 

 12. 
Стереотипирането, включително това, което се извършва от медиите, ограничава жените в политическия живот до такива въпроси, като например околната среда, децата и здравеопазването, и ги изключва от отговорността за финанси, бюджетен контрол и решаване на конфликти. Ниската степен на участие на жените в професиите, от които се набират политици, може да създаде друга пречка. В страните, където жени лидери действително поемат власт, това е вероятно в резултат на влиянието на техните бащи, съпрузи или роднини-мъже, а не толкова изборен успех оо собственото им право. 

 Политически системи 

13.
 Принципът на равенство на жените и мъжете е потвърден в конституциите и законите на повечето страни и във всички международно инструменти. Независимо от това обаче, през последните 50 години жените не постигнаха равенство, а тяхното неравенство се засили от ниското им ниво на участие в обществения и политическия живот. Политиките, разработени и решенията, взети единствено от мъже, отразяват само част от човешкия опит и потенциал. Справедливата и ефективна организация на обществото изисква включване и участие на всичките му членове. 

14.
 Никоя политическа система не дава на жените както правото на, така и ползата от едно пълно и равно участие. Макар че демократичните системи подобриха възможностите на жените да участват в политически живот, множеството икономически, социални и културни бариери, пред които те продължават да са изправени, ограничават сериозно тяхното участие. Дори исторически стабилни демокрации не успяха да интегрират напълно и равно мненията и интересите на женската половина от населението. Общества, в които жените са изключени от обществения живот и вземането на решение, не могат да бъдат наречени демократични. Концепцията за демокрация има реално и динамично значение и траен ефект само, само когато вземането на политическо решение се споделя от жените и мъжете и отчита еднакво интересите и на двата пола. Изследването на докладите на държавите-страни по Конвенцията показва, че когато има пълно и равно участие на жените в обществения живот и вземането на решение, се подобрява изпълнението на техните права и спазването на Конвенцията. 

Временни специални мерки 

15. 
Макар че отстраняването на бариерите е необходимо, то не е достатъчно. Непостигането на пълно и равно участие на жените може да е непреднамерено и резултат от старомодни практики и процедури, които непреднамерено насърчават мъжете. Съгласно член 4, Конвенцията насърчава използването на временни специални мерки, които да въведат напълно в действие членове 7 и 8. Там, където страните са разработили ефективни временни стратегии в опит да се постигне равенство в участието, е изпълнен широк спектър от мерки, включително набиране, финансово подпомагане и обучение на жените кандидатки, промяна на изборните процедури, разработка на кампании, насочени към равно участие, поставяне на цифрови цели и квоти и насочване на жените за назначаване на държавни постове, като например към съдебната или други професионални групи, които играят съществена роля в ежедневието на всички общества. Формалното отстраняване на бариерите и въвеждането на временни специални мерки за насърчаване на равно участие на мъжете и жените в обществения живот на техните общества, са съществени предпоставки за истинско равенство в политическия живот. За да се преодолеят обаче вековете на мъжко доминиране в обществената сфера, жените също се нуждаят от насърчаване и подкрепа от всички сектори на обществото за постигане на пълно и ефективно участие – насърчаване, което трябва да се води от държавите-страни по Конвенцията, а така също и от политически партии и държавни служители. Държавите имат задължението да гарантират, че временните специални мерки са недвусмислено предназначени да подкрепят принципа на равенство и са следователно в съгласие с конституционалните принципи, които гарантират равенство на всички граждани. 

Обобщение 
16. Критичният въпрос, подчертан в Пекинската платформа за действие, е пропастта между юридическото и фактическото, или правото срещу реалността относно участието на жените в политиката и обществения живот по принцип. Изследването показване, че ако участието на жените достигне от 30 до 35 процента (определени по принцип  като "критичното количество "), съществува реално въздействие върху политическия стил и съдържанието на решенията, и политическият живот се съживява. 

 17. За да постигнат широко представителство в обществения живот, жените трябва да имат пълно равенство в упражняването на политическа и икономическа власт; те трябва да бъдат напълно и равно привлечени във вземането на решение на всички нива - както национално, така и международно, така че да дадат своя принос за целите на равенството, развитието и постигането на мир. Концепцията за пола е от критично значение, ако искаме постигане на тези цели и осигуряване на истинска демокрация. По тези причини, от съществено значение е да се включат жените в обществения живот, за да се използва техният принос, да се гарантира защита на техните интереси и да се изпълни гаранцията за това, че ползването на човешки права е за всички хора, независимо от пола. Пълноправното участие на жените е от съществено значение не само за тяхното упълномощаване, но така също за напредъка на обществото като цяло. 

 Право на глас и на избиране (член 7, параграф (a)) 

18.
 Конвенцията задължава държавите в конституции или законодателство да предприемат подходящи стъпки, за да гарантират, че жените, на базата на равенство с мъжете, се ползват от правото да гласуват във всички избори и референдуми, както и да бъдат избирани. Тези права трябва да се ползват както юридически, така и фактически. 

19.
 Изследването на докладите на държавите-страни по Конвенцията показва, че макар че почти всички са приели конституционални или други правни разпоредби, които дават на жените и мъжете еднакво право да гласуват във всички избори и обществени референдуми, в много нации жените продължават да изпитват трудности при упражняването на това право. 

20.
 Факторите, възпрепятстващи тези права включват, както следва: 

 
(a) Жените често имат по-малък достъп в сравнение с мъжете до информация за кандидати и за партийни политически платформи и процедури на гласуване, която правителствата и политическите партии не предоставят. Други важни фактори, които възпрепятстват жените от пълно и равно упражняване на правото им да гласуват, включват тяхната неграмотност, липсата им на знания и разбиране на политически системи или за въздействието, което политическите инициативи и политики ще имат върху техния живот. Неразбирането на правата, отговорностите и възможностите за промяна, което се дава с правото на гласуване означава освен това, че жените не винаги се регистрират да гласуват; 

 
(б) Двойният трудов  товар на жените, както и финансовите ограничения, ограничават времето или възможността на жените да следят изборните кампании и да имат пълна свобода на упражняване на правото на глас; 

 
(в) В много нации, традициите и социалните и културни стереотипи възпрепятстват жените от упражняване на правото им на глас. Много мъже влияят върху или контролират гласовете на жените посредством убеждение или пряко действие, включително като гласуват от тяхно име. Всякакви такива практики следва да бъдат предотвратени; 

 
(г) Други фактори, които в някои страни възпрепятстват участието на жените в обществения или политическия живот на своите общности, включват ограничения върху свободата им на движение или правото на участие, като преобладават негативни нагласи спрямо политическото участие на жените, или липса на доверие във и подкрепа за жените кандидати от електората. В допълнение, някои жените смятат участието в политиката за противно и избягват участие в политически кампании. 

21.
 Тези фактори като минимум обясняват частично парадокса, че жените, които представляват половината от целия електорат, не владеят политическата си власт и не формират блокове, които биха съдействали за техните интереси или променили правителствени, или премахнали дискриминационни политики. 

22.
 Системата на балотаж, разпределението на местата в Парламента, изборът на район, всичко това има значително въздействие върху съотношението на жените, избрани за Парламента. Политическите партии трябва да прегърнат принципите на равна възможност и демокрация и да се стремят да балансират броя на мъжете и жените кандидати. 

 23. 
Ползването на правото на глас от жените не трябва да е подчинено на ограничения или условия, които не се прилагат за мъжете или които имат непропорционално въздействие върху жените. Например, ограничаване на правото на глас до лица, които имат посоченото ниво на образование, които притежават минимален имуществен ценз или които са неграмотни, е не само лишено от смисъл, но нарушава всеобщата гаранция за човешки права. То освен това ще има вероятно a непропорционално въздействие върху жените, като при това противоречи на разпоредбите на Конвенцията. 

 Правото да участват във формирането на правителствена политика (член 7, параграф (б)) 

24.
 Участието на жените в правителство на ниво политика продължава да е ниско по принцип. Въпреки че бе постигнат значителен напредък и в някои страни е постигнато равенство, в много страни участието на жените бе фактически намалено. 

25.
 Член 7 (б) изисква освен това от държавите да гарантират, че жените имат право да участват напълно в и да бъдат представени при формирането на държавна политика във всички сектори и на всички нива. Това би улеснило стратегията за постигане на полово равенство и допринесло за гледната точка за пола в създаването на държавна политика. 

26.
 Държавите имат отговорност, когато е в рамките на техния контрол, както да назначават жените на старши роли за вземане на решение и, нещо което се разбира от само себе си, да консултират и включват съвета на групи, които са широко представителни за възгледите и интересите на жените. 

27.
 Държавите-страни имат освен това задължение да гарантират, че бариерите пред пълното участие на жените във формулиране на правителствена политика, са установени и преодолени. Тези бариери включват удовлетворение, когато се назначават знакови жени, и традиционни и обичайни нагласи, които възпрепятстват участието на жените. Когато жените не са широко представени на висшите нива на правителството или се консултират неадекватно или изобщо не се консултират, правителствената политика няма да е всестранна и ефективна. 

28.
 Макар че държавите притежават по принцип властта да назначават жени на старши постове в кабинета и администрацията, политическите партии също имат отговорност да гарантират, че жените са включени в партийните листи и номинирани за избор в области, където имат шанс за изборен успех. Държавите-страни следва освен това да положат  усилия, за да гарантират, че жените се назначават на правителствени консултативни органи равноправно с мъжете и че тези органи вземат под внимание, при необходимост, вижданията на представителни групи на жените. Основна отговорност на правителството е да насърчава тези инициативи за ръководство и направляване на общественото мнение и променя нагласите, които дискриминират жените или възпрепятстват участието на жените в политическия и обществен живот. 
29. 
Мерките, приети от редица държави-страни по Конвенцията, за да гарантират равно участие на жените на старши постове в кабинета и администрацията и като членове на правителствени консултативни органи, включват: приемането на правило, при което, когато потенциални лица за назначаване са с еднаква квалификация, да се дава предпочитание на номинираната жена; приемането на правило, че никой пол не следва да съставлява по-малко от 40 процента от членовете на държавен орган; квота за жени-членове на кабинета и за назначаване на държавна служба; и консултация с женски организации, за да се гарантира, че за членство в държавни органи и длъжности са номинирани квалифицирани жени, както и разработка и поддържане на регистри на тези жени, за да се улесни номинацията на жените за назначаване на държавни органи и постове. Когато членове се назначават за консултативни органи при номинация от частни организации, държавите следва да насърчават тези организации да номинират квалифицирани и подходящи жени за членство в тези органи. 

 Правото да се заема държавна служба и се изпълняват всички държавни функции (член 7, параграф (б)) 

30.
 Изследването на докладите на държавите-страни по Конвенцията показва, че жените са изключени от високопоставени постове в кабинетите, на държавна гражданска служба и в държавната администрация, в съдебната и в правосъдната система. Жени се назначават рядко на тези старши или влиятелни постове и макар че броят им в някои държави нараства на по-ниските нива и на постове, свързани обикновено с дома или семейството, те формират само минимално мнозинство на постове за вземане на решение, занимаващи се с икономическа политика или развитие, политически въпроси, отбрана, миротворчески мисии, решаване на конфликти или конституционално тълкуване и определяне. 

31.
 Изследване на докладите на държавите-страни по Конвенцията показва освен това, че в някои случаи законът изключва жените от упражняване на кралски пълномощия, от служене като съдии в религиозни или традиционни трибунали, облечени с правораздаване от името на държавата или от пълно участие във войската. Тези разпоредби дискриминират жените, отказват на обществото предимствата на тяхното участие и умения в тези области на живота на техните общности и противоречат на принципите на Конвенцията. 

Правото на участие в неправителствени и обществени и политически организации (член 7, параграф (в)) 

32.
 Едно изследване на докладите на държавите-страни по Конвенцията показва, че при малкия брой поводи, когато се предоставя информация за политическите партии, жените са недостатъчно представени или концентрирани в по-малко влиятелни роли, отколкото мъжете. Тъй като политическите партии са важно средство при ролите за вземане на решение, правителствата следва да насърчават политическите партии да изследват размера, в който жените са пълни и равни участници в своите дейности и, ако това не е така, следва да установят причините за това. Политически партии следва да бъдат насърчавани да приемат ефективни мерки, включително предоставяне на информация, финансови и други ресурси за преодоляване на пречките пред пълното участие и представителство на жените и да гарантират, че жените имат равна възможност на практика да служат като партийни функционери и да бъдат номинирани като кандидати за избор. 

33.
 Мерките, приети от някои политически партии, включват резервиране на определен минимален брой или процент постове в техните изпълнителни органи за жени, което да гарантира, че съществува баланс между броя на мъже и жени кандидати, номинирани за избор и да гарантира, че жените не се причисляват последователно към по-неблагоприятни избирателни окръзи или към по-неизгодни позиции в партийния списък. Държавите следва да гарантират, че тези временни специални мерки са специално разрешени съгласно антидискриминационно законодателство или други конституционални гаранции за равенство. 

34.
 Други организации, като например профсъюзи и политически партии имат задължение да докажат своя ангажимент спрямо принципа на полово равенство в своите конституции, при прилагането на тези правила и в състава на своето членство с балансирано по пол представителство в техните изпълнителни бордове, така че тези органи да се възползват от пълното и равно участие на всички сектори на обществото и от приноса на двата пола. Тези организации предоставят освен това ценна основа за обучение на жените в политически умения, участие и лидерство, така както това правят неправителствените организации. 

Член 8 (международно ниво) 

Държавите-страни предприемат всички подходящи мерки, за да гарантират на жените, равноправно с мъжете и без всякаква дискриминация, възможността да представляват своите правителства на международно ниво и да участват в работата на международните организации. 

Коментари 

35.
 Съгласно член 8, правителствата са задължени да гарантират присъствието на жените на всички нива и във всички области на международните въпроси. Това изисква те да бъдат включени в икономически и военни теми, в многостранна и двустранна дипломация, и в официални делегации на международни и регионални конференции. 

36. 
От едно изследване на докладите на държавите-страни по Конвенцията става ясно, че жените са очевидно недостатъчно представени в дипломатическите и чуждестранни служби на повечето правителства, и по-специално на най-високите рангове. Съществува тенденция жените да бъдат назначавани в посолства с по-малко значение за външните връзки на страната и в някои случаи жените са дискриминирани с оглед тяхното назначаване с ограничения, отнасящи се за семейното им положение. В други случаи съпружеските и семейните привилегии, които се дават на мъже дипломати, не са достъпни за жените на паралелни постове. Възможностите за жените да се занимават с международна дейност често пъти се отказват поради допускането за семейните им отговорности, включително, че грижата за зависими лица от семейството ще им попречат да приемат назначение. 

37.
 Много постоянни мисии в Организацията на обединените нации и в други международни организации нямат никакви жени измежду своите дипломати и много малко на старши нива. Ситуацията е аналогична на експертни срещи и конференции, които установяват международните и глобални цели, дневен ред и приоритети. Организациите от системата на Обединените нации и различни икономически, политически и военни структури на регионално ниво се превърнаха във важни международни публични работодатели, но тук също жените остават малцинство, концентрирани на постове на по-ниско ниво. 

38.
 Съществуват малко възможности за жените и мъжете да представляват равноправно правителствата на международно ниво и да участват в работата на международните организации. Това е често резултат от отсъствие на обективни критерии и процеси за назначаване и повишаване на съответни постове и в официални делегации. 

39.
 Глобализацията на съвременния свят прави все по-важно включването на жените и тяхното участие в международни организации, равноправно с мъжете. Интегрирането на концепцията за пола и човешките права на жените в дневния ред на всички международни органи е задължително за правителството. Много решаващи решения по глобални въпроси, като например миротворчество и решаване на конфликти, военни разходи и ядрено разоръжаване, развитие и околна среда, чуждестранна помощ и икономическо преструктуриране, се вземат с ограничено участие на жените. Това е в силен контраст с тяхното участие в тези области на неправителствено ниво. 

40.
 Включването на критична маса жени в международни преговори, миротворчески дейности, всички нива на превантивна дипломация, посредничество, хуманитарна помощ, социален мир, мирни преговори и в международната система за наказателно правосъдие ще има ефект. Когато се третират въоръжени или други конфликти, необходими са концепция за пола и анализ, за да се разберат различните им ефекти за жените и мъжете. 

Препоръки 

Членове 7 и 8 

41.
 Държавите следва да гарантират, че техните конституции и законодателство са в съответствие с принципите на Конвенцията, и по-специално с членове 7 и 8. 

42.
 Държавите имат задължението да предприемат всички подходящи мерки, включително приемане на подходящи законодателство в съответствие с тяхната конституция, за да гарантират, че такива организации, като например политически партии и синдикални организации, които не са пряко подчинени на задължения по Конвенцията, не дискриминират жените и спазват принципите, съдържащи се в членове 7 и 8. 

43.
 Държавите следва да установят и изпълнят временни специални мерки, за да гарантират равното представителство на жените във всички области, обхванати от членове 7 и 8. 

44.
 Държавите следва да обяснят причината за, и ефекта на всякакви резерви по членове 7 или 8 и да посочат дали резервите отразяват традиционни, обичайни или стереотипизирани нагласи спрямо ролите на жените в обществото, а така също мерките, които държавите-страни предприемат за промяна на тези нагласи. Държавите следва да наблюдават отблизо необходимостта от тези резерви и да включат в докладите си график за тяхното отстраняване.
Член 7 

45. 
Мерките, които следва да бъдат установени, изпълнени и наблюдавани за ефективност включват съгласно член 7, параграф (a) мерки, предназначени да: 

 
(a) Постигнат баланс между жените и мъжете, заемащи публични изборни постове; 

 
(б) Гарантират, че жените разбират своето право на глас, значението на това право и как да го упражняват; 

 
(в) Гарантират, че са преодолени бариерите пред равенство, включително такива в резултат на неграмотност, език, бедност и възпрепятстване свободата на движение на жените; 

 
(г) Помагат на жените, изпитващи тези неизгодни условия, да упражнят правото си на глас и да бъдат избирани. 

46. 
Съгласно член 7, параграф (б) тези мерки включват такива, които са предназначени да гарантират: 

 
(a) Равенство на представителството на жените при формулиране на правителствена политика; 

 
(б) Ползване от жените на практика на равното право да заемат държавна служба; 

 
(в) Процеси на набиране на кадри, насочени към жените, които са открити и подлежат на обжалване. 

47. 
Съгласно член 7, параграф (в) тези мерки включват такива, които са предназначени да: 

 
(a) Гарантират, че се въвежда ефективно законодателство, забраняващо дискриминацията спрямо жените; 

 
(б) Насърчават неправителствените организации и публични и политически асоциации да приемат стратегии, насърчаващи представителството на жените и участието в тяхната работа. 

48. 
Когато докладват по член 7, държавите-страни следва да: 

 
(a) Опишат правните разпоредби, въвеждащи в действие правата, съдържащи се в член 7; 

 
(б) Предоставят подробности по всякакви ограничения за тези права, независимо дали са възникнали вследствие на правни разпоредби или на традиционни, религиозни или културни практики; 

 
(в) Описват въведените мерки и предназначени за преодоляване на бариерите за упражняване на тези права; 

 
(г) Включат статистически данни, разделени по пол и показващи процента на жените спрямо мъжете, които се ползват от тези права; 

 
(д) Описват видовете формиране на политиката, включително такива, свързани с програми за развитие, в които жените участват и нивото и размера на тяхното участие; 

 
(е) Съгласно член 7, параграф (в) описват степента, в която жените участват в неправителствените организации в техните страни, включително в женски организации; 

 
(ж) Анализират степента, в която държавата-страна гарантира, че тези организации се консултират и въздействието на тяхната консултация върху всички нива на формиране и изпълнение на правителствената политика; 

 
(з) Предоставят информация за, и анализират факторите, допринасящи за недостатъчното представителство на жените като членове на и служители в политически партии, синдиклани организации, организации на работодатели и професионални асоциации. 

Член 8 

49.
 Мерките, които следва да бъдат определени, изпълнени и наблюдавани за ефективност включват мерки, предназначени да гарантират по-добър баланс на половете в членската маса на всички органи на ООН, включително в основните комитети наОбщото събраниеОбщото събрание, Икономическия и социален съвет и експертните органи, включително органи по международни договори, и при назначаване в независими работни групи, или като страна или специални докладчици.
50.
 Когато докладват по член 8, държавите-страни следва да: 

 
(a) Предоставят статистически данни, разделени по пол и показващи процента на жените в чуждестранната им служба или редовно ангажирани в международно представителство или в работа от името на държавата, включително членство в правителствени делегации на международни конференции и номинации за роли за миротворчество или решаване на конфликти, и тяхното старшинство в съответния сектор; 

 
(б) Опишат усилията за създаване на обективни критерии и процеси за назначаване и издигане на жените на съответни постове и в официални делегации; 

 
(в) Опишат предприетите стъпки за широко разпространение на информацията за международните ангажименти на правителството, засягащи жените и на официалните документи, издадени от многостранни форуми, в частност, за правителствени и неправителствени органи, отговарящи за развитието на жените; 

 
(г) Предоставят информация относно дискриминацията спрямо жените поради техните политически дейности, независимо дали като индивиди или като членове на организации  на  жените  или на другиорганизации. 

Обща препоръка № 24 (двадесета сесия, 1999 г.)

(Член 12: Жените и здравеопазването)

Увод
1. 
Комитетът за премахване на дискриминацията спрямо жените, като потвърждава, че достъпът до здравеопазване, включително репродуктивно здраве, е основно право по Конвенцията за премахване на дискриминацията спрямо жените, реши на своята двадесета сесия, в спазване на член 21, да изготви Обща препоръка по член 12 на Конвенцията. 

Предистория 
2.Съблюдаването на член 12 от Конвенцията от страна на държавите-страни е централно за здравето и благополучието на жените. Този член изисква от държавите да премахнат дискриминацията спрямо жените в достъпа им до здравни услуги, през целия им жизнен цикъл, по-специално в областта на семейното планиране, бременност, ограничаване на движението и през време на следродовия период. Изследването на докладите, представени от държавите в спазване на член 18 на Конвенцията показва, че здравето на жените е проблем, тоест признава се като централен проблем при насърчаване на здравето и благополучието на жените. В полза на държавите-страни по Конвенцията и тези, които имат особен интерес от и проявяват загриженост по въпроси около здравето на жените, настоящата обща препоръка се опитва да развие у Комитета разбиране на член 12 и да разгледа мерки за премахване на дискриминацията, за да осъществи правото на жените на най-високия постижим стандарт на здравеопазване. 

3.
 Неотдавнашни световни конференции на ООН също разгледаха тези цели. При подготовката на настоящата обща препоръка, Комитетът взе под внимание съответните програми за действие, приети на световни конференции на ООН и, по-специално, тези от Световната конференция за правата на човека от 1993 г., Международната конференция за населението и развитието от 1994 г. и Четвъртата световна конференция за жените от 1995 г. Комитетът освен това отбелязва работата на Световната здравна организация (СЗО), Фонда на ООН за населението (UNFPA) и други органи на ООН. При подготовката на настоящата обща препоръка, той освен това си сътрудничи с голям брой неправителствени организации със специална компетентност в областта на здравето на жените. 

4.
 Комитетът отбелязва акцента , който други инструменти на ООН поставят върху правото на здравеопазване и на условията, позволяващи постигането на добро здраве. Измежду тези инструменти са Всеобщата декларация заправата нна човека, Международният пакт за икономически, социални и културни права, Международният пакт за граждански и политически права, Конвенцията за правата на детето и Конвенцията за премахване на всички форми на расова дискриминация. 

5.
 Комитета препраща освен това свои по-ранни общи препоръки за обрязването при жените, човешкия вирус, причиняващ имунна недостаъчност /синдрома за придобита имунна недостатъчност (ХИВ/СПИН), за жените с уреждения, насилието срещу жените и равенството в семейните отношения, като всички те засягат въпроси, които са неразделни за пълното спазване на член 12 на Конвенцията. 

6.
 Макар че биологическите различия между жените и мъжете могат да доведат до различия в здравното състояние, съществуват социални фактори, които са решаващи за здравното състояние на жените и мъжете и които могат да варират между самите жени. По тази причина, специално внимание следва да се отдели на здравните нужди и правата на жените, принадлежащи към уязвими и малоимотни групи, като например жени - мигранти, бежанки и вътрешно разселени  жени, момиченца и възрастни жени, проституиращи жени, жени от коренното население и жени с физическа или умствено увреждане. 

7.
 Комитетът отбелязва, че пълното осъществяване на правото на жените на здравеопазване може да се постигне само, когато държавите изпълняват задължението си да уважават, защитават и насърчават основното човешко право на жените на благополучие, свързано с прехраната през целия си жизнен цикъл посредством хранителни ресурси, които са безопасни, хранителни и адаптирани към местните условия. За тази цел държавите-страни следва да предприемат стъпки за улесняване на физическия и икономическия достъп до продуктивни ресурси, особено за жените от селските райони, и с други думи да гарантират, че се отговаря на специалните нужди от прехрана на всички женипод тяхна юрисдикция. 

Член 12 
1. Държавите взимат всички необходими мерки за ликвидиране дискриминацията по отношение на жените в областта на здравеопазването с оглед осигуряване на основата на равенството на мъжете и жените достъп до медицинското обслужване, по-конкретно по отношение на онова, което засяга планирането размера на семейството.

2. Независимо от положенията на точка 1 по-горе, държавите осигуряват на жените съответното обслужване в периода на бременността, раждането и след него, предоставяйки, когато това е необходимо, безплатни услуги, както и съответно хранене в периода на бременността и кърменето.

8. 
Държавитесе поощряват за третират въпроса за здравето на жените през целия жизнен цикъл на жената. Поради това, по смисъла на настоящата обща препоръка, понятието „жени” включва момичета и подрастващи. Настоящата обща препоръка излага анализа на Комитета на ключовите елементи на член 12. 

Ключови елементи 

Член 12, параграф 1 

9.
 Държавите са в най-добра позиция да докладват за най-критичните здравни въпроси, засягащи жените в тази страна. Поради това, за да може Комитетът да оцени дали са подходящи мерките за ликвидиране на дискриминацията по отношение на  жените в областта на здравеопазването, държавите-страни трябва да докладват за своето законодателство за здравеопазването, плановете и политиките за жените с надеждни данни, разделени по пол относно честотата и сериозността на заболяванията и условията, които са опасни за здравето на жените и прехраната и за достъпността и икономическата ефективност на превантивните и лечебните мерки. Докладите до Комитета трябва да покажат, че законодателството за здравеопазването, плановете и политиките са основани на научни и етични изследвания и оценка на здравното положение и нуждите на жените в тази страна и вземат под внимание всякакви етнически, регионални или общностни вариации или практики на основата на религия, традиция или култура. 

10.
 Държавите се поощряват да включат в докладите си информация за заболяванията, здравните условия и опасните условия, които засягат жените или определени групи жени за разлика от мъжете, а така също информация за възможна намеса в това отношение. 

11.
 Мерките за ливидиране на дискриминацията по отношение на жените се смятат за неподходящи, ако в системата за здравеопазване липсват служби за превенция, откриване и третиране на болести, специфични за жените. За държавата е дискриминация да откаже да предвиди законно изпълнението на определени услуги за жените, свързани с репродуктивното здраве. Така например, ако доставчици на здравни услуги откажат да изпълняват тези услуги на основата на съзнателно възражение, следва да се въведат мерки, които да гарантират, че жените се препращат към алтернативни доставчици на здравни услуги. 

12
 Държавите следва да докладват за своето разбиране за това как политиките и мерките за здравеопазване разглеждат здравните права на жените от гледна точка на нуждите и интересите на жените и то разглеждат характерните особености и фактори, които са различни за жените в сравнение с мъжете, като например: 

 
(a) Биологични, които са различни за жените в сравнение с мъжете, като например менструалният им цикъл и репродуктивната им функция и менопаузата. Друг пример е по-високия риск от излагане на полово предавани заболявания, пред които са изправени жените; 


(б) Социално-икономически фактори, които варират за жените по принцип и за някои групи жени, в частност. Така например, неравните отношения на власт между жените и мъжете вкъщи и на работното място могат да засегнат отрицателно прехраната и здравето на жените. Те освен това могат да бъдат изложени на различни форми на насилие, които могат да засегнат тяхното здраве. Малките момичета и девойките са често пъти уязвими на сексуална злоупотреба от по-възрастни мъже и членове на семейството, което ги поставя под риск от физически и психологични вреди и нежелана и ранна бременност. Някои културни или традиционни практики, като например осакатяване на женските гениталии също носят висок риск от смърт и увреждане; 

 
(в) Психо-социални фактори, които варират между жените и мъжете и включват депресия по принцип и следродова депресия, в частност, както и други психологични състояния, като например такива, водещи до смущения в храненето, например анорексия и булимия; 

 
(г) Макар че липсата на уважение към конфиденциалността на пациентите засяга както мъжете, така и жените, тя въздържа жените от търсене на съвет и лечение, като при това засяга неблагоприятно тяхното здраве и благополучие. По тази причина, жените са по-малко склонни да търсят медицинска грижа за болести на гениталния тракт, за противозачатъчни средства или за непълни аборт и в случаите, когато са пострадали от сексуално или физическо насилие. 

13.
 Задължението на държавите-страни по Конвенцията да гарантират, на основата на равенство между мъжете и жените, достъп до здравни услуги, информация и образованието предполага задължение да уважават, защитават и изпълняват правата на жените на здравеопазване. Държавите имат отговорността да гарантират, че законодателството и изпълнителното действие и политиката изпълняват тези три задължения. Те трябва освен това да внедрят система, която гарантира ефективно съдебно действие. Неизпълнението съставлява нарушение на член 12. 

14.
 Задължението за спазване  на правата изисква от държавите да се въздържат от възпрепятстване на действие, предприето от жените в преследване на техните здравни цели. Държавите-страни следва да докладват за това как публични и частни доставчици здравни услуги посрещат своите задължения да спазват правата на жените да имат достъп до здравеопазване. Например, държавите-страни следва да не ограничават достъпа на жените до здравни услуги или до клиниките, които предоставят тези услуги на основание, че жените нямат разрешението на съпрузи, партньори, родители или здравни власти, защото са неомъжени или защото са жени. Други бариери за достъпа на жените до подходящо здравеопазване включват закони, които криминализират здравни процедури, от които се нуждаят само жени и които наказват жените, подлагащи се на тези процедури. 

15.
 Задължението да защитават правата, свързани със здравето на жените, изисква от държавите-, техни представители и служители да предприемат действие за превенция и налагане на санкции за нарушения на правата от частни лица и организации. Тъй като основаното на пола насилие е критичен здравен проблем за жените, държавитеследва да гарантират: 

 
(a) Приемането и ефективното прилагане на закони и формулиране на политики, включително протоколи за здравеопазване и болнични процедури за справяне с насилието срещу жените и злоупотребата с момичета и предоставяне на подходящи здравни услуги; 

 
(б) Чувствително към пола обучение, позволяващо на здравните работници да откриват и управляват здравни последици от насилие, основаното на пола; 

 
(в) Справедливи и защитни процедури за изслушване на жалби и налагане на подходящи санкции на здравни професионалисти, които са виновни за сексуална злоупотреба с пациентки; 

 
(г) Приемането и ефективното прилагане на закони, които забраняват осакатяване на женските гениталии и брак на момиченца. 

16.
 Държавитеследва да гарантират, че адекватна защита и здравни услуги, включително лечение на травми и консултации са осигурени за жените в особено трудни обстоятелства, като например за тези, които са хванати в ситуации на въоръжен конфликт и жените бежанци.
17.
 Задължението да изпълняват правата поставя задължение върху държавите-страни да предприемат подходящи законодателни, съдебни, административни, бюджетни, икономически и други мерки в максималния размер на наличните им ресурси, за да гарантират, че жените осъществяват правата си на здравеопазване. Проучвания, например такива, които поставят акцент  върху високата смъртност при майките и коефициентите на заболеваемост в целия свят и големия брой двойки, които желаят да ограничат размера на семейството си, но липсата на достъп до или неизползването на никаква форма на противозачатъчно средство предоставят важна индикация за възможни нарушения на държавите-страни на техните задължения да гарантират достъпа на жените до здравеопазване. Комитетът иска от държавите да докладват за това, какво са направили за третиране на интензивността на влошено здраве на жените, по-специално когато то възниква от предотвратими условия, като например туберкулоза и ХИВ/СПИН. Комитетът е загрижен от нарастващите доказателства, че държавите отстъпват от тези задължения, тъй като прехвърлят държавни здравни функции на частни агенции. Държавите не могат да се освободят от отговорност в тези области, като делегират или прехвърлят тези функции на агенции от частния сектор Поради това държавите-страни следва да докладват за това, какво са направили, за да организират правителствените процеси и всички структури, чрез които се упражнява публична власт за насърчаване и защитаване на здравето на жените. Те следва да включват информация за насърчителните мерки, предприети за обуздаване на нарушенията на правата на жените от трети страни, за защита на тяхното здраве и за мерките, които са предприели да гарантират предоставяне на тези услуги. 

18.
 Проблемите с ХИВ/СПИН и други полово предавани заболявания са централни за правата на жените и подрастващите момичета на сексуално здраве. Подрастващите момичета и жените в много страни нямат адекватен достъп до информация и услуги, необходими да гарантират сексуалното здраве. Като последица от неравните отношения на власт на основата на пол, често пъти жените и подрастващите момичета не са в състояние да откажат секс или да настояват на безопасни и отговорни сексуални практики. Вредните традиционни практики, като например осакатяването на женските гениталии, полигамията, а така също и изнасилване от техните съпрузи, могат също да изложат момичетата и жените на риска от хващане на ХИВ/СПИН и други полово предавани заболявания. Проституиращите жени са също, в частност, уязвими на тези заболяванията. Държавите- следва да гарантират, без предубеждение и дискриминация, правото на информация за сексуалното здраве, образование и услуги за всички жени и момичета, включително такива, които са жертви на трафик, дори ако не пребивават легално в страната. В частност, държавите следва да гарантират правата на подрастващите момичета и момчета на сексуално и репродуктивно здравно образование от подходящо обучен персонал в специално планирани програми, които спазват техните права на личен живот и конфиденциалност. 

19.
 В своите доклади държавите следва да установят теста, с който оценяват дали жените имат достъп до здравеопазване на основата на равенство на мъжете и жените, за да докажат спазване на член 12. При прилагането на тези тестове, държавите следва да имат предвид разпоредбите на член 1 от Конвенцията. Поради това докладите следва да включват коментари за въздействието, което здравните политики, процедури, закони и протоколи имат върху жените в сравнение с мъжете. 

20.
 Жените имат право да бъдат напълно информирани, от правилно обучен персонал, за техните варианти, когато се съгласяват за лечение или изследване, включително за вероятните ползи и потенциалните неблагоприятни ефекти на предложените процедури и достъпни алтернативи.
 21. 
Държавите следва да докладват за предприетите мерки за премахване напречките, пред които са изправени жените при получаването на достъп до здравни услуги и какви мерки са предприели, за да гарантират на жените своевременен и на достъпна цена достъп до тези услуги. Пречкитете включват изисквания или условия, които са в ущърб за достъпа на жените, като например високи такси за здравни услуги, изискването за предварително разрешение от съпруг, родител или болничните власти, отдалеченост от здравни обекти и отсъствие на удобен и на достъпна цена обществен транспорт. 

22.
 Държавите следва освен това да докладват за предприетите мерки, за да гарантират достъпа до качествени здравни услуги, като ги направят например приемливи за жените. Приемливи услуги са тези, които се поднасят по начин, който гарантира, че жената дава своето напълно информирано съгласие, уважава нейното достойнство, гарантира й конфиденциалност и е чувствителен към нейните нужди и перспективи. Държавите следва да не допускат форми на принуда, като например стерилизация без съгласие, задължително тестване за полово предавани заболявания или задължително тестване за бременност като условие за назначаване на работа, които нарушават правата на жените на информирано съгласие и достойнство. 

23.
 В своите доклади държавите следва да посочат какви мерки са взели, за да гарантират своевременен достъп до спектъра от услуги, свързани със семейното планиране, в частност, и със сексуалното и репродуктивно здраве по принцип. Особено внимание следва да се обърне на здравното образование на подрастващите, включително информация и консултация за всички методи на семейното планиране. 

24.
 Комитетът е загрижен за условията на здравните услуги за възрастните жени, не само защото жените често пъти живеят по-дълго от мъжете и е по-вероятно, в сравнение с мъжете, да страдат от инвалидизиращи и дегенеративни заболявания, като например остеопороза и деменция, но защото те често пъти носят отговорност за своите стареещи съпрузи. Поради това, държавите-страни следва да вземат подходящи мерки, за да гарантират достъпа на възрастните жени към здравни услуги, които лекуват разстройствата и уврежданията, свързани с остаряването.
 25. 
Жените с увреждания, на всички възрасти, имат често пъти затруднения с физическия достъп до здравни услуги. Жените с умствени недостатъци са особено уязвими, тъй като съществува ограничено разбиране, по принцип, на широкия спектър от рискове за психическото здраве, към които жените са непропорционално податливи в резултат на полова дискриминация, насилие, бедност, въоръжен конфликт, преместване и други форми на социална изолация. Държавите следва да предприемат подходящи мерки, за да гарантират, че здравните услуги са чувствителни към нуждите на жените с увреждания и уважават техните човешки права и достойнство. 

Член 12, параграф 2 

26.
 Доклади следва освен това да включват мерки, които държавите са предприели, за да гарантират подходящи услуги на жените във връзка с бременността, ограничаване на движението и следродовия период. Освен това следва да се включи информация за процентите, с които тези мерки са намалили майчинската смъртност и заболеваемост в техните страни, по принцип, и в уязвим групи, региони и общности, в честност. 

 27. 
Държавите следва да включат в докладите си как предоставят безплатни услуги, при необходимост, за да гарантират безопасна бременност, раждане и следродов период за жените. Много жени са подложени на риск от смърт или увреждане вследствие на причини, свързани с бременността, защото не разполагат със средства да получат или да имат достъп до необходимите услуги, които включват предродови, майчински и следродови услуги. Комитетът отбелязва, че е задължение на държавите-страни по Конвенцията да гарантират на жените правото на безопасно майчинство и на спешни акушерски услуги и те следва да насочат към тези услуги максималния размер на наличните ресурси. 

 Други релевантни членове в Конвенцията 

28. 
Когато докладват за предприетите мерки за изпълнение на член 12, държавите- се насърчават  да  вземат  предив  неговата взаимовръзка с други членове от Конвенцията, които имат отношение към здравето на жените. Тези членове включват член 5 (б), който изисква от държавите да гарантират, че семейното образование включва правилно разбиране на майчинството като социална функция; член 10, който изисква от държавите да гарантират равен достъп до образованието, позволявайки по този начин на жените да стигнат по-лесно до здравеопазването и намалявайки процентите на отпаднали студентки, което често се дължи на преждевременна бременност; член 10(з), който предвижда, държавите да предоставят на жените и момичетата конкретна образователна информация, помагаща да се осигури благополучието на семействата, включително информация и консултация за семейното планиране; член 11, който се занимава отчасти със защитата на здравето на жените и безопасността при условия на труд, включително запазване на репродуктивната функция, специална защита от вредни видове труд през време на бременността и с предоставяне на платен отпуск по майчинство; член 14, параграф 2 (б), който изисква от държавите-страни да гарантират достъпа на селските жени до адекватни здравни обекти, включително информация, консултация и услуги за семейно планиране, и (з), който задължава държавите-страни да предприемат всички подходящи мерки, за да гарантират адекватни условия на живот, по-специално жилище, санитарни условия, електро- и водоснабдяване, транспорт и комуникации, като всички те са от критично значение за превенция на заболяванията и насърчаване на добро здравеопазване; и член 16, параграф 1 (д), който изисква от държавите-страни да гарантират това, че жените имат същите права като мъжете да решават свободно и отговорно за броя и интервала между ражданията на децата им и да имат достъп до информация, образование и средства, които да им позволят да упражняват тези права. Освен това член 16, параграф 2 обявява за незаконен годежа и брака на деца – един важен фактор за превенцията на физическа и емоционална вреда, която възниква вследствие на ранното раждане. 

 Препоръки за действие на правителството
29.
 Държавите следва да изпълнят всестранна национална стратегия за насърчаване на женското здраве през целия им жизнен цикъл. Това включва намеси, целящи както превенция, така и третиране на заболявания и условия, засягащи жените, а така също реагиране на насилието срещу жените, и гарантира всеобщ достъп за всички жени до пълен спектър от висококачествено и достъпно здравеопазване, включително сексуални и репродуктивни здравни услуги. 

30.
 Държавите следва да насочат адекватни бюджетни, човешки и административни ресурси, за да гарантират, че здравеопазването за жените получава дял от общия бюджет за здравеопазване, сравним с този за здравеопазването за мъжете, отчитайки различните им здравни нужди. 

31.
 Държавите-страни следва освен това, в частност да: 

 
(a) Поставят концепцията за пола в центъра на всички политики и програми, засягащи здравеопазването на жените и да включат жените в планирането, изпълнението и мониторинга на тези политики и програми и в предоставянето на здравни услуги за жените;

 
(б) Гарантират отстраняване на всички бариери пред достъпа на жените до здравни услуги, образование и информация, включително в областта на сексуалното и репродуктивно здраве, и по-специално, разпределят ресурси за програми, насочени към подрастващите за превенция и лечение  на полово предавани заболявания, включително ХИВ/СПИН; 


(в) Приоритизират превенцията на нежелана бременност посредством семейно планиране и полово образование и намаляват процентите на майчинска смъртност посредством безопасни услуги за майките и предродова помощ. Когато съществува законодателството, криминализиращо аборта, то следва да поправи, така че да се отстранят наказанията, налагани на жените, които са се подложили на аборт; 

 
(г) Наблюдават предоставянето на здравни услуги за жените от публични, неправителствени и частни организации, за да гарантират равен достъп и качество на грижите; 

 
(д) Изискват всички здравни услуги да са в съответствие  с човешките права на жените, включително правата на независимост, личен живот, конфиденциалност, информирано съгласие и избор; 

 
(е) Гарантират, че учебните програми на здравните работници включват всестранни, задължителни, чувствителни към пола курсове за женското здраве и човешките права, по-специално за основаното на пола насилие. 

Обща препоръка № 25 (тридесета сесия, 2004 г.) 

Член 4, параграф 1 от Конвенцията за ликвидиране на всички форми на дискриминация по отношение на жените относно временните специални мерки 

I. Увод 

1.
Комитетът за ликвидиране на дискриминацията по отношениежените, на своята двадесета сесия (1999 г.) реши, в съответствие с член 21 на Конвенцията, да изготви Обща препоръка по член 4, параграф 1от Конвенцията за ликвидиране на всички форми на дискриминация по отношение на жените. Тази нова Обща препоръка допълва, между другото,  по-ранни общи препоръки, включително  Обща препоръка № 5 (седма сесия, 1988 г.), за временните специални мерки, № 8 (седма сесия, 1988 г.), за изпълнението на член 8 от Конвенцията, и № 23 (шестнадесета сесия, 1997 .), за жените в обществения живот, както и за докладите на държавите-страни по Конвенцията и за заключителните коментари на Комитета по тези доклади. 

2. 
С настоящата обща препоръка Комитетът цели да изясни характера и значението на член 4, параграф 1, за да се улесни и гарантира пълното му използване от държавите при изпълнението на Конвенцията. Комитетът поощрява държавите-страни да преведат настоящата обща препоръка на националните и местни езици и да я разпространят широко до законодателните, изпълнителни и съдебни органи на, включително на техните административни структури, а така също и до гражданското общество, включително медиите, академичните среди, както и до асоциации и институции за човешките права и за жените. 

II.Предистория: предмет и цел на Конвенцията 

3.Конвенцията е динамичен инструмент. От приемането на Конвенцията през 1979 г., Комитетът и други действащи лица на национално и международно ниво, допринесоха с прогресивното си мислене за изясняване и разбиране на материалното съдържание на членовете от Конвенцията и специфичния характер на дискриминацията спрямо жените и инструментите за борба с тази дискриминация.
4.Обхватът и значението на член 4, параграф 1 трябва да бъдат определени в контекста на общия предмет и целта на Конвенцията, за премахване на всички форми на дискриминация спрямо жените с оглед постигане на юридическо и фактическо равенство на жените с мъжете при ползване на човешките им права и основните свободи. Държавите-страни по Конвенцията са подчинени на законовото задължение да уважават, защитават, насърчават и изпълняват това право на недискриминация за жените и да гарантират развитието и напредъка на жените, за да подобрят тяхното положение до такова, което да представлява юридически и фактически равенство с мъжете. 

5.Конвенцията излиза извън концепцията за дискриминация, използвана в много национални и международна правни стандарти и норми. Докато тези стандарти и норми забраняват дискриминацията по признак пол и защитават както мъжете, така и жените от третиране на основата на произволни, несправедливи и/или неоправдани разграничения, Конвенцията се фокусира върху дискриминация спрямо жените, като подчертава, че жените са страдали и продължават да страдат от различни форми на дискриминация, защото са жени. 

6.Съвместното четене на членове 1 до 5 и 24, които формират общата тълкувателна рамка за всички на съществени членове на Конвенцията показва, че три задължения са централни за усилията на държавите да премахнат дискриминацията спрямо жените. Тези задължения се изпълняват по интегриран начин и се разпростират извън едно чисто формално правно задължение на равно третиране на жените с мъжете.
7.Първо, задължение на държавите-страни е да гарантират, че в техните закони не съществува пряка или непряка дискриминация спрямо жените и че жените са защитени от дискриминация — извършвана от държавни органи, съдебната система, организации, предприятия или частни лица — както в публичната, така и в частната сфера от компетентни трибунали, както и санкции и други средства за правна помощ. Второ, задължение на държавите-страни е да подобрят фактическото положение на жените посредством конкретни и ефективни политики и програми. Трето, задължение на държавите е да третират преобладаващите полови взаимоотношения и устойчивостта на основаните на пола стереотипи, които засягат жените не само посредством индивидуални актове от страна на лица, но така също и в правни, съдебни и социални структури и институции. 

8.
По мнение на Комитета, един чисто формален правен или програмен подход не е достатъчен за постигане на равенство по същество между жените и мъжете, което Комитетът тълкува като действително равенство. В допълнение, Конвенцията изисква на жените да бъде даден равен старт и те да им се даде възможност посредством разрешаваща среда да постигнат равенство на резултатите. Не е достатъчно да се гарантира на жените третиране, идентично на това на мъжете. По-скоро трябва да се вземат под внимание биологични, а така също и социално и културно конструирани различия между жените и мъжете. При определени обстоятелства се изисква неидентично третиране на жените и мъжете, за да обърне внимание на тези различия. Преследването на целта за равенство по същество също изисква ефективна стратегия, насочена към преодоляване на недостатъчното представителство на жените и преразпределение на ресурси и власт между мъжете и жените. 

9.Равенството на резултатите е логическото следствие от фактическо равенство или равенство по същество. Тези резултати могат да бъдат количествени и/или качествени по своя характер; тоест, жени ползващи се от своите права в различни области в до голяма степен равен брой спрямо мъжете, ползващи се от същите нива на доходи, равенство по отношение вземането на решение и политическото влияние, и жени ползващи се от липса на насилие.
10.Положението на жените няма да бъде подобрено, докато лежащите в основата причини за дискриминация спрямо жените и за тяхното неравенство, не бъдат ефективно третирани. Животът на жените и мъжете трябва да се разглежда в контекст и да се приемат мерки в посока към реална трансформация на възможности, институции и системи, така че те вече да не се основават на исторически определени мъжки парадигми на модели на власт и живот. 

11.
Биологично определените постоянни нужди и изживявания на жените следва да бъдат различавани от другите нужди, които могат да са резултат от предишна и настояща дискриминация спрямо жените от отделни действащи лица, доминиращата идеология за пола, или от прояви на тази дискриминация в социални и културни структури и институции. Тъй като се предприемат стъпки за премахване на дискриминацията спрямо жените, нуждите на жените могат да се променят или изчезнат, или се превърнат в нужди както на жените, така и на мъжете. В резултат, необходим е непрекъснат мониторинг на законите, програмите и практиките, насочени към постигането на фактическо равенство или равенство по същество, така че да се избегне продължаването на нееднакво третиране, което не е оправдано  вее.
12.
Определени групи жени, в допълнение към извършването о на дискриминация, насочен срещу тях като жени, могат да страдат и от множествени форми на дискриминация на основата на допълнителни признаци, като например раса, етническа или религиозна идентичност, увреждане, възраст, класа, каста или други фактори. Тази дискриминация засяга преди всичко тези групи жени, или в различна степен, или по различни начини спрямо мъжете. Необходимо е държавите-страни да предприемат конкретни временни специални мерки за премахване на тези множествени форми на дискриминация спрямо жените и нейното съставно негативно въздействие върху тях. 

13.В допълнение към Конвенцията за ликвидиране на всички форми на дискриминация по отношение на жените, други международни инструменти и политически документи за човешките права, приети в системата на Обединените нации, съдържат разпоредби за временни специални мерки, в подкрепа на постигането на равенство. Тези мерки се описват с различна терминология, като значението и тълкуването на тези мерки също се различава. Комитетът се надява, че настоящата обща препоръка по член 4, параграф 1, ще допринесе за изясняване на терминологията. 

14.
Конвенцията е насочена към дискриминационните измерения на предишни и сегашни социални и културни контексти, които пречат на жените да ползват своите човешки права и основни свободи. Тя цели премахване на всички форми на дискриминация спрямо жените, включително премахване на причините за и последиците от тяхното фактическо равенство или равенство по същество. Поради това, прилагането на временни специални мерки в сответствие   с Конвенцията, е едно от средствата за осъществяване на фактическо равенство или равенство по същество за жените, а не изключение от нормите за недискриминация и равенство. 

III. Значение и обхват на временните специални мерки от Конвенцията 

Член 4

1. Приемането от държавите-участнички на временни специални мерки, насочени към ускоряване установяването на фактическо равенство между мъжете и жените, не се смята, както това се определя от настоящата Конвенция, за дискриминационно, но то в никакъв случай не трябва да довежда до запазване на неравноправни или диференцирани стандарти; тези мерки трябва да бъдат отменени, когато бъдат постигнати целите на равенството във възможностите и равноправното отношение.

2. Приемането на държавите-участнички на специални мерки, насочени към охрана на майчинството, включително мерки, съдържащи се в настоящата Конвенция, не се счита за дискриминационно.

A.Връзка между параграфи 1 и 2 на член 4 

15.Съществува ясна разлика между целта на “специалните мерки” съгласно член 4, параграф 1 и тези от параграф 2. Целта на член 4, параграф 1 е да ускори подобряването на положението на жените за постигане на фактическо равенство или равенство по същество с мъжете, и да се задействат структурните, социални и културни промени, необходими за коригирането на минали и сегашни форми и ефекти на дискриминация спрямо жените, а така също да им се предостави компенсация. Тези мерки са с временен характер. 

16.
Член 4, параграф 2 предвижда неидентично третиране на жените и мъжете, дължащо се на техните биологични различия. Тези мерки са с постоянен характер, като минимум до този момент, когато научните и технологични познания, цитирани в член 11, параграф 3 ще дадат основание за преразглеждане . 

Б. 
Терминология 
17. 
Подготвителните работи по Конвенцията използват различни термини да опишат “временните специални мерки”, включени в член 4, параграф 1. Самият Комитет, в предишните си общи препоръки, използва различни термини. Държавите- често пъти приравняват “специалните мерки” в техния коригиращ, компенсаторен и рекламен смисъл към термините “насърчаващи мерки”, “позитивно действие”, “позитивни мерки”, “обратна  дискриминация”, и “позитивна дискриминация”. Тези термини възникват от дискусиите и различните практики, които намираме в различни национални контексти. В настоящата обща препоръка, и в съответствие  с нейната практика при обсъждане на докладите на държавите-страни по Конвенцията, Комитетът използва единствено термина “временни специални мерки”, така както се изисква в член 4, параграф 1. 

В. 
Ключови елементи на член 4, параграф 1 

18. 
Мерките, предприети съгласно член 4, параграф 1 от държавите, следва да целят ускоряване на равното участие на жените в политическата, икономическа, социална, културна, гражданска или всяка друга област. Комитетът разглежда прилагането на тези мерки не като изключение от нормата за недискриминация, а по-скоро като подчертаване, че временните специални мерки са част от една необходима стратегия от страна на държавите, насочена към постигането на фактическо равенство или равенство по същество на жените с мъжете при ползване на техните човешки права и основни свободи. Макар че прилагането на временни специални мерки често пъти отстранява ефектите от предишна дискриминация спрямо жените, задължението на държавите-страни по Конвенцията да подобрят положението на жените до такова на фактическо равенство или равенство по същество с мъжете съществува независимо от всякакво доказателство за предишна дискриминация. Комитетът смята, че държавите, които приемат и изпълняват тези мерки по Конвенцията, не дискриминират мъжете. 

19.
Държавите следва да правят ясно разграничение между временни специални мерки, предприети съгласно член 4, параграф 1 за ускоряване постигането на конкретната цел за жените, на фактическо равенство или равенство по същество, и други общи социални политики, приети за подобряване на ситуацията на жените и момичетата. Не всички мерки, които са потенциално или ще бъдат благоприятни за жените, са временни специални мерки. Осигуряването на общи условия за гарантиране на гражданските, политически, икономически, социални и културни права на жените и момичетата, предназначени да им гарантират достоен живот и недискриминация, не могат да бъдат наречени временни специални мерки. 

20.
Член 4, параграф 1 изрично декларира “временния” характер на тези специални мерки. Поради това тези мерки не следва да се считат необходими завинаги даже ако значението на “временни” може на практика да доведе до прилагане на тези мерки за дълъг период от време. Продължителността на временната специална мярка следва да се определя от нейния функционален резултат в отговор на конкретен проблем, а не от предварително определен период от време. Временните специални мерки трябва да бъдат прекъснато при постигане и задържане за определен период от време на желаните резултати от тях. 

21.Терминът “специални”, макар че е в съгласие с дискурса за човешките права, също трябва да бъде обяснен внимателно. Неговата употреба очертава понякога жените и други групи, които са подложени на дискриминация, като слаби, уязвими и нуждаещи се от допълнителни или “специални” мерки, за да участват или се конкурират в обществото. Реалното значение на “специални” обаче, във формулировката на член 4, параграф 1 е, че мерките са предназначени да служат за конкретна цел. 

22.Терминът “мерки” обхваща широко разнообразие от законодателни, изпълнителни, административни и други регулаторни инструменти, политики и практики, като например програми за помощ или подкрепа; насочване и/или пренасочване на ресурси; преференциално третиране; целенасочено набиране на кадри, наемане и служебно издигане; цели в цифрово изражение, свързани с времеви рамки; а така също и квотни системи. Изборът на конкретна “мярка” ще зависи от контекста, в който се прилага член 4, параграф 1 и от конкретната цел, която се стреми да постигне.
23.
Приемането и изпълнението на временни специални мерки може да доведе до обсъждане на квалификациите и достойнствата на така целевата група или отделни лица и до аргумент срещу преференции за предполагаемо по-ниско квалифицираните жени пред мъжете в такива области, като например политика, образование и трудова заетост. Тъй като временните специални мерки целят ускоряване на постигането на фактическо равенство или равенство по същество, въпросите за квалификация и достойнства, по-специално в областта на заетостта в публичния и частния сектор, трябва да бъдат внимателно преразгледани за полова дискриминация, тъй като същите са нормативно и културно определени. За назначаването, подбора или избора на държавна и политическа длъжност, могат да играят роля и други фактори, освен квалификация и достойнства, включително прилагане на принципите на демократична законност и електорален избор. 

24.
Член 4, параграф 1, тълкуван във връзка с членове 1, 2, 3, 5 и 24, трябва да се прилага по отношение на членове 6 до 16, които постановяват, че държавите “трябва да предприемат всички подходящи мерки”. Следователно Комитетът смята, че държавите са задължени да приемат и изпълнят временните специални мерки по отношение на всеки от тези членове, ако може да се покаже, че тези мерки са необходими и подходящи, за да се ускори постигането на обща или конкретна цел на фактическо равенство или равенство по същество на жените. 

IV. Препоръки към държавите 

25.Докладите на държавите-страни по Конвенцията следва да включват информация за приемането или липсата на временни специални мерки в съответствие с член 4, параграф 1 от Конвенцията, като е за предпочитане държавитеда се придържат към терминологията “временни специални мерки”, за да се избегне объркване. 

26. Държавите следва да правят ясна разлика между временните специални мерки, насочени към ускоряване постигането на конкретна цел на фактическо равенство или равенство по същество на жените, и други общи приети и изпълнени социални политики за подобряване ситуацията на жените и момичетата. Държавите следва да имат предвид, че не всички мерки, които са потенциално или биха били благоприятни за жените, се квалифицират като временни специални мерки. 

27.При прилагането на временни специални мерки за ускоряване постигането на фактическо равенство или равенство по същество на жените, държавите следва да анализират контекста на ситуацията на жените във всички сфери на живот, а така също в конкретна целева област. Те следва да оценят потенциалното въздействие на временните специални мерки по отношение на конкретна цел в рамките на своя национален контекст и да приемат онези временни специални мерки, които смятат за най-подходящи да ускорят постигането на фактическо равенство или равенство по същество за жените. 

28.
Държавите следва да обяснят причините за избора на един вид мярка пред друга. Обосновката за прилагане на тези мерки следва да включва описание на действителната жизнена ситуация на жените, включително условията и влиянията, които определят техния живот и възможности — или тези на конкретна група жени, страдащи от множествени форми на дискриминация — и чието положение държавата-страна възнамерява да подобри ускорено, с прилагането на тези временни специални мерки. Същевременно следва да се изясни връзката между тези мерки и общите мерки и усилия за подобряване положението на жените. 

29.
Държавите следва да предоставят адекватни обяснения по отношение на всеки пропуск да приемат временни специални мерки. Тези пропуски не могат да бъдат оправдани просто със заявяване на безпомощност, или като се обяснява бездействието с доминиращия пазар или с политически сили, например такива, които са присъщи за частния сектор, частните организации или политически партии. На държавите се напомня, че член 2 от Конвенцията, който трябва да бъде четен във връзка с всички други членове, налага отчетност на държавата-страна за действие от тези действащи лица. 

30.
Държавите могат да докладват за временни специални мерки по няколко членове. Съгласно член 2, държавите-страни се приканват да докладват за правното или друго основание за тези мерки, и за тяхната обосновка за избора на конкретен подход. Държавите се приканват освен това да дадат подробности за всяко законодателство относно временни специални мерки, и по-специално дали това законодателство предвижда задължителен или доброволен характер на временните специални мерки. 

31. 
Държавите следва да включат в своите конституции или в националното си законодателство разпоредби, предвиждащи приемането на временни специални мерки. Комитетът напомня на държавите-страни, че законодателство като например всестранни антидискриминация актове, актове за равните възможности или изпълнителни заповеди за равенството на жените, могат да дадат насока за вида на временните специални мерки, които следва да бъдат приложени за постигането на декларираната цел или цели в дадени области. Тази насока може да се съдържа и в конкретното законодателство за заетостта или образованието. Релевантното законодателство за недискриминация и временни специални мерки следва да обхваща правителствените действащи лица, както и частни организации или предприятия. 

32.
Комитетът привлича вниманието на държавите-страни по Конвенцията към факта, че временните специални мерки могат да са също и на основание на постановления, политически директиви и/или административни ръководни принципи, формулирани и приети от национални, регионални или местни изпълнителни клонове на правителството, така че да обхванат секторите държавна заетост и образование. Тези временни специални мерки могат да включват държавната гражданска служба, политически сфера и секторите частно образование и заетост. Комитетът привлича освен това вниманието на държавите-страни по Конвенцията към факта, че тези мерки могат да се договарят и между социалните партньори от сектора публична или частна заетост или да бъдат прилагани доброволно от публични или частни предприятия, организации, институции и политически партии.
33. Комитетът повтаря отново, че плановете за действие за временни специални мерки трябва да бъдат планирани, прилагани и оценени в рамките на конкретния национален контекст и на фона на конкретния характер на проблема, който възнамеряват да за преодолеят. Комитетът препоръчва на държавите-страни да дадат в своите доклади подробности за всякакви планове за действие, насочени към създаване на достъп за жените и преодоляване на недостатъчното им представителство в някои области, с преразпределяне на ресурси и власт в конкретни области, и/или иницииране на институционална промяна за преодоляване на минала или настояща дискриминация и ускоряване постигането на фактическо равенство. Докладите следва освен това да обяснят дали тези планове за действие включват съображения за непреднамерената възможност да се получат неблагоприятни странични ефекти от тези мерки, както и за възможното действие за защита на жените срещу тях. Държавите следва освен това да опишат в своите доклади резултатите от временните специални мерки и да оценят причините за възможния провал на тези мерки.
34.Съгласно член 3, държавитесе приканват да докладват за институцията (институциите), отговарящи за проектиране, изпълнение, мониторинг, оценка и осъществяване на тези временни специални мерки. Тази отговорност може да бъде възложена на съществуващи или планирани национални институции, като например министерства за жените, отдели за жените в рамките на министерствата или президентски длъжности, омбудсмани, трибунали или други юридически лица от публичен или частен характер с необходимия мандат да проектират конкретни програми, наблюдават тяхното изпълнение, и оценяват тяхното въздействие и резултати. Комитетът препоръчва на държавите-страни да гарантират, че жените по принцип, и в частност засегнатите групи жени, имат роля в проектирането, изпълнението и оценката на тези програми. Особено се препоръчва сътрудничество и консултация с гражданското общество и неправителствените организации, представляващи различните групи жени. 

35.Комитета обръща внимание на и повтаря отново за своята Обща препоръка № 9 относно статистическите данни за ситуацията на жените, и препоръчва на държавите да предоставят статистически данни, разделени по пол, за да измерят постигането на напредък във фактическото равенство или равенство по същество на жените и ефективността на временните специални мерки. 

36.
Държавите следва да докладват за вида на временните специални предприети мерки в конкретни области съгласно съответния(те) член(ове) на Конвенцията. Докладването съгласно съответния(те) член(ове) следва да включва препратки към конкретни показатели и цели, графици, основанията за избор на конкретни мерки, стъпките позволяващи достъп на жените до тези мерки и институцията, отговорна за наблюдение на изпълнението и напредъка. От държавите се иска още да опишат колко жени са засегнати от мярката, колко ще получат достъп и участват в определена област вследствие на временната специална мярка, или количеството ресурси и власт, които мярката ще преразпредели на колко жени, и в рамките на какъв период от време.
37.Комитетът повтаря отново за своите общи препоръки 5,8 и 23, в които препоръчва прилагането на временни специални мерки в областите образование, икономика, политика и заетост, в областта на жените, представляващи своите правителства на международно ниво и участващи в работата на международните организации, и в областта на политическия и обществен живот. Държавите следва да задълбочат, в рамките на своите национални контексти тези усилия, особено по отношение на всички аспекти на образованието на всички нива, както и на всички аспекти и нива на обучение, заетост и представителство в обществения и политически живот. Комитетът припомня, че във всички случаи, но особено в областта на здравеопазването, държавите следва да правят внимателно разграничени във всяка област между мерките от продължаващ и постоянни характер и такива с временен характер. 

38.
На държавите се напомня, че следва да се приемат временни специални мерки за ускоряване на изменението и премахването на културни практики и стереотипни нагласи и поведение, които дискриминират или са неизгодни за жените. Временни специални мерки следва да бъдат изпълнени в областите на отпускане на кредит и заеми, спорт, култура и възстановяване, и правосъзнание. При необходимост, тези мерки следва да бъдат насочени към жените, подложени на множествена дискриминация, включително към селските жени. 

39.Въпреки че прилагането на временни специални мерки по всички членове на Конвенцията може да не е възможно, Комитетът препоръчва да се помисли за тяхното приемането винаги, когато се засягат въпроси за ускоряване на достъпа до равно участие, от една страна, и ускоряване на преразпределянето на власт и ресурси, от друга страна, а така също когато може да се покаже, че тези мерки са необходими и максимално подходящи при дадените обстоятелства.
Бележки
a 
Непряка дискриминация спрямо жените може да има, когато законите, политиките и програмите са на основата на видимо неутрални по пол критерии, които по своя действителен ефект имат вредно въздействие върху жените. Неутралните по пол закони, политики и програми могат непреднамерено да увековечат последиците от минала дискриминация. Те могат да бъдат невнимателно моделирани по мъжки стилове на живот и в резултат да не вземат под внимание аспекти от жизнения опит на жените, който се различава от този на мъжете. Тези различия съществуват поради стереотипните очаквания, нагласи и поведение, насочени спрямо жените, основани на биологичните различия между жените и мъжете. Те съществуват и поради съществуващата по принцип подчиненост на жените от мъжете. 

б 
“Джендър (пол) се дефинира като социалните значения, давани на биологичните полови различия. Това е идеологична и културна концепция, но се възпроизвежда и в сферата на материалните практики; тя от своя страна влияе върху последиците от тези практики. Тази концепция засяга разпределянето на ресурси, богатство, работа, вземане на решение и политическа власт, както и ползване на права и пълномощия в рамките на семейния и на обществения живот. Въпреки вариациите в различните култури и времена, отношенията между половете в цял свят водят до асиметрия на властта между мъжете и жените като разпространена особеност. В резултат, полът е социален разделител, и в този смисъл той е аналогичен на други разделители, като например раса, класа, етнос, сексуалност и възраст. Той ни помага да разберем социалния строеж на половите идентичности и неравната структура на властта, залегнала в основата на връзките между половете.” Световен преглед за ролята на жените в развитието, ООН, Ню Йорк, 1999 г., стр. ix. 

в
Виж например Международната конвенция за ликвидиране  на всички форми на расова дискриминация, която дава мандат за временните специални мерки. Практиката на органите за мониторинг на международни договори, включително Комитета за ликвидиране на расовата дискриминация, Комитета за икономически, социални и културни права, и Комитета за човешки права показва, че тези органи разглеждат прилагането на временни специални мерки като задължително за постигане на целите на съответните международни договори. Конвенциите, приети под егидата на Международната организация на труда, и различни документи на Организацията за образование, наука и култура към Обединените нации също предвиждат еднозначно или подразбиращо се тези мерки. Подкомисията за насърчаване и защита на човешките права разгледа този въпрос и назначи специален докладчик, който да подготвя доклади за негово обсъждане и за действие. Комисията за статута на жените преразгледа използването на временни специални мерки през 1992 г. Заключителните документи, приети от световните конференции на жените на Обединените нации, включително Платформата за действие на Четвъртата световна конференция за жените от 1995 г. и последващото й преразглеждане през 2000 г., съдържат препратки към позитивно действие като средство за постигане на фактическо равенство. Използването на временни специални мерки от Генералния секретар на Обединените нации е практически пример в областта на заетостта на жените, включително чрез административни инструкции за набиране, насърчаване и назначаване на жени в Секретариата. Тези мерки целят постигане на целта от 50/50 разпределение по пол на всички нива, и на най-висшите ешелони в частност. 

г) 
Терминът “насърчителни мерки” (affirmative action) се използва в Съединените американски щати и в редица документи на ООН, докато терминът “позитивно действие” (positive action) се използва понастоящем широко в Европа и в много документи на ООН. Терминът “позитивно действие” се използва обаче и в друг смисъл в международното право за човешките права, за да опише “позитивно действие на държавата” (задължението на държавата да инициира действие, за разлика от задължението на държавата да се въздържа от действие). Оттук, терминът “позитивно действие” е двусмислен, предвид на това, че неговото значение не се ограничава до временните специални мерки, така както се разбира в член 4, параграф 1 от Конвенцията. Термините “ обратна дискриминация” (reverse discrimination)  или “позитивна дискриминация”  (positive discrimination) се критикуват от редица коментатори като неподходящи.
ПРЕДВАРИТЕЛНА НЕПУБЛИКУВАНА ВЕРСИЯ
Обща препоръка № 26 относно жените, миграращи с цел работа1 
Увод
1.Комитетът за ликвидиране на дискриминацията по отношение на  жените (Комитетът), като потвърждава, че жените, мигриращи с цел работа,  както и всички жени, не следва да бъдат дискриминирани в никоя сфера на техния живот, реши на своята 32-та сесия (януари 2005 г.), в съответствие с член 21 на Конвенцията за ликвидиране  на всички форми на дискриминация по отношение на  жените (Конвенцията) да издаде Обща препоръка за някои категории жени, мигриращи с цел работа , които биха могли да бъдат застрашени от злоупотреба и дискриминация.2 
2.Настоящата обща препоръка планира да допринесе за изпълнение на задълженията на държавите да зачитат, защитават и изпълняват човешките права нажените, които мигрират с цел работа, успоредно със законовите задължения, съдържащи се в други международни договори, ангажиментите, поети по плановете за действие на световните конференции и съществената дейност на фокусираните към миграцията органи по международните договори, особено на Комитета за защита правата на всички жени, мигриращи с цел работа и членовете на техните семейства. 3 Като отбелязва, че Международната конвенция за защита правата на всички жени, мигриращи с цел работа и членовете на техните семейства защитава отделните лица, включително жените-мигранти, на основата на техния статут на мигранти, Конвенцията защитава всички жени, включително жените-мигранти, от сексуална и основана на пола дискриминация. Макар че миграцията представя нови възможности за жените и може да бъде средство за тяхното икономическа сила вследствие на едно по-широко участие, техните човешки права и сигурност могат обаче да бъдат подложени на риск. Следователно, настоящата обща препоръка цели да разгледа детайлно обстоятелствата, които допринасят за специфичната уязвимост на множество жени, мигриращи с цел работа и тяхното преживяване на сексуална и основана на пола дискриминация като причина и следствие от нарушения на техните човешки права.

3.Макар че държавите имат право да контролират своите граници и да регулират миграцията, те трябва да правят това в пълно съответствие със своите задължения на страни по международни договори за човешките права, които са ратифицирали или към които са се присъединили. Това включва насърчаване на процедури за безопасна миграция и задължение да се зачитат, защитават и осъществяват човешките права на жените през целия цикъл на миграция. Тези задължения трябва да се поемат като признание за социалния и икономически принос на жените, мигриращи с цел работа към собствените им страни и страните по местоназначение, включително посредством предоставяне на грижи и домашна работа.

4.Комитетът съзнава, че жените-мигранти могат да бъдат класирани в различни категории, свързани с факторите, наложили миграция, целите на миграцията и съпътстващата продължителност на престоя, уязвимостта на риск и злоупотреба, както и статута, който ползват в страната, в която са мигрирали, и тяхната избираемост за гражданство. Комитетът освен това съзнава, че тези категории остават подвижни и припокриващи се и следователно понякога е трудно да се тегли ясна разграничителна линия между различните категории. Поради това обхватът на настоящата обща препоръка се ограничава с третиране на ситуациите на следните категории мигриращи, които - бидейки работници, са на нископлатени работни места и могат да бъдат подложени на риск от злоупотреба и дискриминация и които могат никога да не бъдат избрани за постоянен престой или гражданство, каквито се откриват за мигриращи професионалисти в страната на заетостта. Като такива, в много случаи те могат да не се ползват от защита на закона на съответните страни, както на юридическо, така и на фактическо ниво. Такива категории са:4 
· жени, които мигрират самостоятелно с  цел работа;

· жени, които мигрират с цел работа и  се присъединяват към своите съпрузи или други членове на своите семейства, които са също работници; 

· недокументирани5 жени, които мигрират с цел работа и могат да попаднат

· във всяка една от горните категории. 

Комитетът подчертава обаче, че всички категории на жени-мигранти попадат в обхвата на задълженията на държавите-страни по Конвенцията и трябва да бъдат защитени от Конвенцията срещу всички форми на дискриминация.

5.Въпреки че мигрират както мъже, така и жени, това не е явление, неутрално по пол. Жените-мигранти са в различна позиция в сравнение с тази на мъжете с оглед каналите за легална миграция, секторите в които мигрират, формите на злоупотреба, от която страдат и последиците от това. За да се разберат специфичните начини, по които са засегнати жените, женската миграция следва да се проучи от гледна точка на полово неравенство, традиционни женски роли, разделен по пол трудов пазар, всеобща разпространеност на базирано на пола насилие и световното феминизиране на бедността и трудовата миграция. Поради това интеграцията на ракурса за пола е съществена за анализ на положението на жените-мигранти и разработката на политики за противопоставяне на дискриминацията спрямо тях, на експлоатацията и злоупотребата. 

Прилагане на принципите за правата на човека и равноправие на половете
6.Всички жени, мигриращи с цел работа, имат право на защита на техните човешки права, които включват правото на живот, правото на лична свобода и сигурност, правото да не бъдат измъчвани, правото да не бъдат подлагани на унизително и нечовешко третиране, правото да не бъдат дискриминирани по признак пол, раса, етнос, културни особености, националност, език, религия или друг статут, правото да не бъдат бедни и правото на адекватен жизнен стандарт и на равенство пред закона и да се ползват от надлежните законови процеси. Тези права са предвидени във Всеобщата декларация за правата на човека и в много международни договори за човешки права, които държавите-членки на Обединените нации са ратифицирали или към които са се присъединили.
7.Жените, мигриращи с цел работа имат освен това право на защита от дискриминация на основата на Конвенцията, която изисква от държавите да вземат незабавно всички подходящи мерки, за да премахнат всички форми на дискриминация спрямо жените и да гарантират, че ще могат да упражняват и ползват юридически и фактически права равноправно с мъжете във всички области.

Фактори, влияещи върху миграцията на жените
8.Жените понастоящем съставляват около половината от мигриращото население в света. Различни фактори като глобализацията, желанието да се търсят нови възможности, бедността, разделени по пол културни практики и базирано на пола насилие в страните на произход, природни бедствия или войни и вътрешни военни конфликти определят миграцията на жените. Тези фактори включват освен това задълбочаването на специфичното за пола разделение на труда във формалния и неформалния сектор на производство и услуги в страните по местоназначение, както и центрирана към мъжа култура на забавление, като последното създава търсене на жени като забавляващи лица. Като част от тази тенденция се забелязва значително увеличение на броя на жените, мигриращи сами като наемни работници. 

Пол и основани на пола проблеми относно правата на човека, свързани с мигриращите жени 
9.Поради това, че се случват нарушения на човешките права на жените, които мигрират с цел работа, в страните на произход, страните на транзит и страните по местоназначение, настоящата обща препоръка третира и трите ситуации, за да улесни използването на Конвенцията и поощри правата нажени, мигриращи с цел работа и да съдейства за действително равенство на жените и мъжете във всички сфери на техния живот. Препоръката освен това напомня, че миграцията е по същество глобално явление, което изисква сътрудничество между държавите на многостранно, двустранно и регионално ниво.

10.В страните на произход преди заминаване.6 
Дори преди да напуснат дома си жените, мигриращи с цел работа, са изправени пред многобройни проблеми, свързани с правата на човека, включително пълни забрани или ограничения за емиграция на жените на основата на пол или пол в комбинация с възраст, семейно положение, или на бременност или майчинство, специфични за професията ограничения или изисквания жените да имат писмено разрешение от роднини мъже, за да получат паспорт да пътуват или мигрират. Жените се задържат понякога за обучение в подготовка за заминаване, от набиращи кадри агенти, където могат да бъдат обект на финансова, физическа, сексуална или психологична злоупотреба. Жените могат да страдат и от последиците на ограничения достъп до образование, обучение и пълна и надеждна информация за миграция, което може да доведе до повишена уязвимост по отношение на работодателите. Агентите по заетост могат да налагат експлоататорски такси, което кара понякога жените, които по принцип разполагат с по-малко активи от мъжете, да изпитат по-големи финансови затруднение и да ги вкарат в по-голяма зависимост, когато се нуждаят от заем от семейството, приятелите или лихвари при лихварски проценти. 

11.В страните на произход при връщане.
 Жените, мигриращи с цел работа могат да бъдат изправени пред сексуална и базирана на пола дискриминация, включваща задължително тестване за ХИВ и СПИН за завръщащите се жени, морална „реабилитация” за млади завръщащи се жени и силно повишени лични и социални разходи в сравнение с мъжете, без адекватни, чувствителни към жените услуги. Например, мъжете могат да се завърнат в стабилна семейна ситуация, докато жените могат да намерят голям разпад на семейството при завръщане, като тяхното отсъствие от дома се смята за причината за това разпадане. Може да съществува и липса на защита срещу репресии от експлоататорски набиращи кадри агенти.   

12.В страните на транзит 
 Жените, мигриращи с цел работа могат да бъдат изправени пред многобройни проблеми, свързани с правата на човека, когато минават транзит през чужди страни. Когато пътуват с агент или придружител, жените-мигранти могат да бъдат изоставени, ако агентът срещне проблеми при транзита или при пристигане в страната по местоназначение. Жените са освен това уязвими на сексуална и физическа злоупотреба от агенти и придружители, когато пътуват в страните на транзит. 

13.В страните по местоназначение 

След като пристигнат до своите местоназначения, жените, мигриращи с цел работа, могат да се сблъскат с множество форми на юридическа и фактическа дискриминация. В някои страни правителствата понякога налагат ограничения или забрани върху заетостта на жените в конкретни сектори. Каквато и да е ситуацията, жените, мигриращи с цел работа са изправени пред допълнителни опасности в сравнение с мъжете поради нечувствителната към пола среда, която не позволява мобилност за жените и която им дава малко достъп до релевантна информация за техните права и правомощия. Диференцираните по пол представи за подходяща работа за жени водят до възможности за работа, които отразяват семейни и сервизни функции, приписвани на жените или до длъжности в неформалния сектор. При тези обстоятелства професиите, в които жените доминират, са най-вече домакинска работа или някои форми на забавление.  

14.
В допълнение, тези професии могат да бъдат изключени в страните по местоназначение от законовите дефиниции за труд, като при това лишават жените от едно многообразие от правни защити. При тези професии жените, мигриращи с цел работа, имат проблем с получаването на обвързващи договори относно сроковете и условията на труд, което понякога ги кара да работят на удължен работен ден, без допълнително заплащане. Нещо повече, жените, мигриращи с цел работа, изпитват често пъти кръстосани форми на дискриминация, страдайки не само от сексуална и базирана на пола дискриминация, но така също и от ксенофобия и расизъм. Дискриминацията по признак раса, етнос, културни особености, националност, език, религия или друг статут може да бъде изразена по сексуален и специфичен за пола начин.

15. Поради дискриминация на основата на пол и ролята на пола, жените, мигриращи с цел работа, могат да бъдат подложени на по-ниски заплати в сравнение с мъжете, неплащане на заплати, забавени плащания до заминаване, или превод на заплатите в сметки, които са недостъпни за тях. Така например, работодателите на домашни помощнички често пъти депозират заплатите на работника в сметка, която е на името на работодателя. Ако жена и нейният съпруг имат статут на работници, нейните заплати могат да се внасят по сметка на името на съпруга й. На работнички в доминирани от жените сектори може да не бъде платено за почивни дни през седмицата или за национални празници. Или ако те са тежко натоварени от дългове вследствие на таксите по наемането на работа, жените, мигриращи с цел работа, могат да не са в състояние да излязат от оскърбителната ситуация, тъй като не съществува друг начин, по който да изплатят тези дългове. С нарушения могат, разбира се, да се срещнат и немигриращи местни жени на аналогични, доминирани от жените работни места. Все пак обаче, немигриращите местни жени имат по-добра мобилност за работа. Те имат избор, колкото и да е ограничен, да напуснат потискащата ситуация на работното място и да получат друго работно място, при което жената – мигриращ работник може да остане недокументирана в някои страни в момента, в който напусне работното си място. Нещо повече, немигриращите местни работнички могат да имат известна икономическа защита във вид на семейна подкрепа, ако са безработни, но мигриращите работнички могат да нямат тази защита. В резултат, жените, мигриращи с цел работа са изправени пред опасности на основата на пол и ролята на пола, както и на основата на техния мигрантски статут.

16.Жените, мигриращи с цел работа могат да не са в състояние да пестят или превеждат спестявания безопасно по редовни канали поради изолация (за домашни помощнички), обременителни процедури, езикови бариери, или високи разходи за банковата операция. Това е голям проблем, тъй като те по принцип печелят по-малко от мъжете. Освен това жените могат да бъдат изправени пред семейни задължения да изпращат всичките си заработени пари на своите семейства по начини, каквито не се очакват от мъжете. Например, от неомъжени жени може да се очаква да подкрепят финансово дори членове на разширеното семейство у дома. 

17. Жените, мигриращи с цел работа страдат често пъти от неравенства, които застрашават тяхното здраве. Те могат да нямат достъп до здравни услуги, включително репродуктивни здравни услуги, защото осигурителните или национални здравни схеми не са достъпни за тях или защото трябва да плащат такси, които не могат да си позволят.  Тъй като здравните нужди на жените са различни от тези на мъжете, този аспект изисква специално внимание. Те могат освен това да страдат от липса на организация за тяхната безопасност на работното място, или обезпечение за безопасно пътуване между работната площадка и мястото им на подслон. Когато се предоставя подслон, особено в доминираните от жени професии като завод, ферма или домакинска работа, условията за живот може да са бедни и свръхнаселени без течаща вода или адекватни санитарни възли, или да им липсва личен живот и хигиена. Мигриращите работнички се подлагат понякога  на дискриминационно по пол тестване за ХИВ/СПИН или тестване за други инфекции без тяхното съгласие, последвано от предоставяне на резултатите от теста на агенти и работодатели, вместо на самата работничка. Това може да доведе до загуба на работното място или депортиране, ако тестът е положителен.

18.Дискриминацията може да е особено сериозна по отношение на бременност. Жените, мигриращи с цел работа, могат да бъдат изправени пред задължителни тестове за бременност, последвани от депортиране, ако тестът е положителен; принудителен аборт или липса на достъп до безопасни репродуктивни здравни и акушерски услуги за аборт, когато здравето на майката е под риск или дори след сексуално насилие; отсъствие на или неадекватен отпуск по майчинство и на помощи и отсъствие на допустима акушерска грижа, водещо до сериозни здравни рискове. Те освен това могат да бъдат изправени пред уволнение при откриване на бременност, водещо понякога до нередовен имиграционен статут и депортиране.

19.Жените, мигриращи с цел работа, могат да бъдат подложени на особено неизгодни условия относно техния престой в страната. Те понякога не могат да се ползват от схеми за събиране на семейството, които могат да не се разпростират до работнички в доминираните от жените сектори, като например домашни работнички или жени от сектор забавление. Разрешението за престой в страната на заетостта може да бъде сериозно ограничено особено зажените, мигриращи с цел работа, занимаващи се с домакинство, когато техните договори с фиксиран срок приключат или бъдат прекратени по каприз на работодателя. Ако загубят имиграционния си статут, те могат да бъдат изправени пред допълнителна уязвимост от насилие от страна на работодателя или от други лица, желаещи да злоупотребят със ситуацията.  Ако бъдат задържани, жените могат да станат обект на насилие, извършено от длъжностни лица в центровете за задържане.

20.
Жените, мигриращи с цел работа, са по-уязвими за сексуална злоупотреба, сексуална агресия и физическо насилие, особено в секторите, в които доминират. Домашните помощнички са особено уязвими на физическо и сексуално насилие, лишаване от храна и сън, и жестокост от техните работодатели. Сексуалната агресия спрямо жените, мигриращи с цел работа, в други работни среди, като например работа във ферма или в индустриалния сектор, е проблем в целия свят. 7 Жените, мигриращи с цел работа, които мигрират като съпруги на мигриращи работници или заедно с членове на семейството, са изправени пред допълнителен риск от домашно насилие от своите съпрузи или роднини, когато идват от култура, която цени подчинената роля на жените в семейството.

21.Достъпът до правосъдие може да бъде ограничен за жените, мигриращи с цел работа. В някои страни се налагат ограничения за използване на правната система от жените, мигриращи с цел работа, да получат средства за правна защита за дискриминационни трудови стандарти, дискриминация при заетостта или сексуално и насилие, основано на пола. Освен това, мигриращите работнички могат да не отговарят на условията за достъп до безплатна правителствена правна помощ и може да съществуват и други пречки, като например равнодушие и враждебност на длъжностни лица и понякога, сблъсък с извършителя. В някои случаи, дипломати извършват сексуална злоупотреба, насилие и други форми на дискриминация спрямо мигранти домашнипомощнички , ползвайки се с дипломатически имунитет. В някои страни съществуват празнини в закона за защита на жените, мигриращи с цел работа . Така например, те могат да загубят своите разрешения за работа, след като подадат доклад за злоупотреба или дискриминация и не могат да си позволят да останат в страната за времетраенето на съдебния процес, ако има такъв. В допълнение към тези формални бариери, практически бариери могат да попречат на достъпа до средства за правна защита. Много от тях не знаят езика на страната и не познават правата си. Жените, мигриращи с цел работа, могат да нямат достатъчно мобилност, защото са ограничени пространствено от работодателите до местата, където работят или живеят, забранява им се да ползват телефони или им е наложена забрана да се включват в групи или културни асоциации. Те често пъти нямат достатъчно знания за своите посолства или за наличните услуги поради зависимостта си от работодатели или съпрузи за тази информация. Така например, много е трудно за мигранти домашни помощнички , които почти не излизат от полезрението на работодателите си, дори да се регистрират в своите посолства или да подадат жалби. Тъй като тези жени може да нямат външни контакти и средства за подаване на жалба, те могат да страдат от насилие и злоупотреба в продължение на дълги периоди от времи, преди това да бъде изнесено на бял свят. В допълнение, задържането на паспортите от работодателите или страхът от репресии, ако работничка-мигрант е заета в сектори, които са свързани с криминални мрежи, възпрепятстват подаването на доклад.

22.Недокументираните жените, мигриращи с цел работа, са особено уязвими на експлоатация и злоупотреба поради техния нередовен имиграционен статут, който задълбочава тяхното социално изключване и риска от експлоатация. Те могат да бъдат експлоатирани с принудителен труд и техният достъп до минимални трудови права е ограничен от страха им от обвинение. Те освен това могат да бъдат изправени пред агресия от страна на полицията. Ако бъдат задържани, те обикновено биват преследвани за нарушения на имиграционните закони и настанявани в центрове за задържане, където са уязвими на сексуална злоупотреба и депортиране.   

23. Общи отговорности на страните на произход и по местоназначение 
a. Всестранна, чувствителна към пола и основана на правата политика 

Държавите следва да използват Конвенцията и Общите препоръки, за да формулират политика, базирана на чувствителни към пола права, на основата на равенство и недискриминация да регламентират и администрират всички аспекти и стадии на миграцията, да улесняват достъпа на жените, мигриращи с цел работа, до възможности за работа в чужбина, да насърчават безопасната миграция и гарантират защита на правата на им. (Член 2a и 3)

b. Активно участие на жените, миграращи с цел работа и релевантните неправителствени организации 

Държавите следва да търсят активното участие на жените, миграращи с цел работа и релевантните неправителствени организации при формулирането, изпълнението, мониторинга и оценката на тази политика. ( член 7b) 

c. Изследване, събиране на данни и анализ 

Държавите следва да провеждат и подкрепят количествено и качествено изследване, събиране на данни и анализ, за да определят проблемите и нуждите, пред които са изправени жените, мигриращи с цел работа, във всяка фаза на миграционния процес, за да подпомогнат правата на им и формулират релевантни политики. (член 3) 

24. 
Отговорности, специфични за страните на произход 
Страните на произход трябва да за
читат, защитават и изпълняват човешките права на своите гражданки, които мигрират с цел работа. Необходимите мерки включват, но не се ограничават със следното:  

a. Вдигане на дискриминационните забрани или ограничения за миграция:  

Държавите следва да отменят специфичните за пола забрани и дискриминационни ограничения за миграция на жените на основата на възраст, семейно положение, бременност или майчинство. Те следва да вдигнат ограниченията, които изискват от жените да получат разрешението на съпруга си или на попечител да получат паспорт или да пътуват. (член 2f) 

b.
Образование, повишаване на информираността и обучение със стандартизирано съдържание:  

Държавите следва да разработят подходяща програма за образование и повишаване на информираността, в тясно съгласуване със съответните неправителствени организации, специалисти по пола и миграцията, работнички с опит в миграцията и надеждни агенции за набиране на кадри. В това отношение, държавите-страни следва да: (членове, 3, 5,10 и 14) 

(i) Предоставят или улесняват безплатни или на допустима цена информация и програми за обучение, основана на пола и правата преди заминаване, повишаваща информираността на потенциалните жените, мигриращи с цел работа, ,за потенциална експлоатация, включително: препоръчително съдържание на трудови договори, законови права и официални права в страните на заетостта, процедури за осъществяване на формални и неформални механизми за правна помощ, процедури за получаване на информация за работодателите и културните условия в страните по местоназначение, управление на стреса, мерки за първа и неотложна помощ, включително спешни телефонни номера на родното посолство, и служби; информация за безопасност при транзита, включително летищни и въздушни направления и информация по принцип за репродуктивното здраве, включително превенция на ХИВ/СПИН. Тези програми за обучение следва да бъдат насочени към потенциалните жените, мигриращи с цел работа посредством ефективна социално ориентирана програма и да се провеждат в децентрализирани места за обучение, така че да са достъпни за жените.

(ii) Предоставят списък на автентични и надеждни агенции за набиране на кадри и създават единна информационна система за наличните работни места в чужбина.  

(iii) Предоставят информация за методите и процедурите за мигриращи с цел работа, ако работничките желаят да мигрират независимо от агенциите за набиране на кадри. 

(iv) Изискват от агенциите за набиране на кадри да участват в програми за повишаване на информираността и обучение и да ги направят чувствителни към  правата на  жените, мигриращи с цел работа,и формите на сексуална и базирана на пола дискриминация, експлоатацията, която жените могат да изпитат, както и техните отговорности спрямо жените.  

(v) Създават обществено съзнание относно разходите за и ползите от всички форми на миграция за жените и провеждат междукултурни дейности за повишаване на информираността, насочени към широката общественост, които следва да изведат на преден план рисковете, опасностите и възможностите за миграция, правото на жените на техните доходи в интерес на гарантиране на финансовата им сигурност и необходимостта да се поддържа баланс между семейната отговорност на жените и отговорността им към самите себе си. Такава програма за повишаване на информираността би могла да се осъществи посредством формални и неформални образователни програми. 

(vi) Насърчават медиите, и секторите информация и комуникация да допринасят за повишаване на информираността по въпросите за миграция, включително за приноса на жените, мигриращи с цел работа,към икономиката, уязвимостта на жените към експлоатация и дискриминация и различните места, където се случва такава експлоатация. 

c. Разпоредби и системи за мониторинг: 
(i)
Държавите следва да приемат разпоредби и проектират системи за мониторинг, за да гарантират, че набиращите кадри агенти и агенциите за заетост уважават правата на всичкижените, мигриращи с цел работа. Държавите следва да включат в своето законодателство изчерпателна дефиниция за нередовно набиране на кадри, успоредно с разпоредбата за законови санкции за нарушения на закона от агенциите за набиране на кадри (член 2 e) 

(ii)
Държавите следва освен това да изпълняват програми за акредитация, за да гарантират добри практики между агенциите за набиране на кадри. (член 2e) 

d. Здравни услуги

Държавите следва да гарантират предоставянето на стандартизирани и автентични здравни удостоверения, ако се изискват от страните по местоназначение и да изискват от вероятните работодатели да закупуват медицинска застраховка зажените, мигриращи с цел работа. Всички необходими преди заминаване тестове за ХИВ/СПИН или медицински изследвания трябва да се правят с уважение към човешките права на жените-мигранти. Специално внимание следва да се отдели на доброволността, предоставянето на безплатни или с допустима цена услуги и на проблемите, свързани със заклеймяване. (член 2 f, и 12) 

e. Документи  за пътуване
Държавите следва да гарантират, че жените имат равен и независим достъп до документи за пътуване. (член 2 d ) 

f. Правна и административна помощ: 
Държавите следва да гарантират наличието на правна помощ във връзка с миграцията за работа. Така например, следва да съществуват достъпни правни обзори, които да гарантират, че трудовите договори са действителни и защитават правата на жените на база равенство с мъжете. (членове 3 и 11) 

g. Защита на паричните преводи на приходи 
Държавите следва да създадат мерки за защита на паричните преводи на  жените, мигриращи с цел работа и предоставят информация и помощ на жените за достъп до официални финансови институции за изпращане на пари у дома и да ги насърчават да участват в спестовни схеми. (член 3 и 11) 

EO. Улесняване на правото на завръщане 
Държавите следва да гарантират, че жените, които желаят да се завърнат в страните си на произход, могат да направят това свободно от всякаква принуда и злоупотреба. (член 3) 

i. Услуги за жените при връщане 
Държавите следва да проектират или наблюдават всестранни социално-икономически, психологични и правни услуги, целящи улесняване на реинтеграцията на завърналите се жени. Те следва да наблюдават операторите на услуги, за да гарантират, че не се възползват от уязвимата позиция на жени, завръщащи се от работа в чужбина, и следва да притежават механизми за жалби за защита на жените срещу репресии от страна на вербовчици, работодатели или бивши съпрузи на жените.  (членове 3 и 2 c) 

j.
Дипломатическа и консулска защита 
Държавите трябва да подготвят адекватно и да наблюдават своя дипломатически и консулски състав, за да гарантират, че изпълняват ролята си за защита правата на жените, мигриращи с цел работа в чужбина. Тази защита следва да включва качествени служби за услуги, предоставяни на жени-мигранти, включително временно осигуряване на преводачи, медицинска грижа и консултации, правна помощ и подслон при необходимост. Когато държавите имат конкретни задължения по обичайното международно право или международни договори, като напр. Виенската конвенция за консулски отношения, тези задължения трябва да бъдат изпълнявани изцяло по отношение нажените, мигриращи с цел работа.. (член 3) 

25. 
Отговорности, специфични за страните на транзит 
Държавите, през които жените, мигриращи с цел работа, пътуват, следва да предприемат всички подходящи стъпки, за да гарантират, че териториите им не се използват за улесняване нарушаването на правата нажените, мигриращи с цел работа.  Мерките, които могат да бъдат необходими включват, но не се ограничават със следното: 

a.
Обучение, мониторинг и наблюдение от представители на правителството:

Държавите следва да гарантират, че тяхната гранична полиция и длъжностните лица за имиграция са адекватно подготвени, наблюдават се и се контролират за чувствителност към пола и за недискриминационни практики при третиране на жени-мигранти.  (членове 2 d ) 

b.
Защита срещу нарушения на правата на жените, мигриращи с цел работа, , случващи се под тяхната юрисдикция: 
Държавите следва да предприемат активни мерки, за да възпрепятстват, преследват и наказват всякакви нарушения на човешките права, свързани с миграцията, случващи се под тяхната юрисдикция, независимо дали са извършени от държавни органи или от частни действащи лица. Държавите следва да предоставят или улесняват услуги и помощ в ситуации, при които жени, пътуващи с агент или придружител, са били изоставени, да опитат всичко възможно, за да проследят извършителите и да предприемат законови действия срещу тях. (членове 2 c и e ) 

26. 
Отговорности, специфични за страните по местоназначение. 

Държавите в страните, където работят жени-мигранти, следва да предприемат всички подходящи мерки, за да гарантират недискриминация и равни права на жените, мигриращи с цел работа, включително в собствените им общности.  Мерките, които могат да бъдат необходими включват, но не се ограничават със следното: 

a. 
Вдигане на дискриминационни забрани или ограничения за имиграция 

Държавите следва изцяло да отменят забрани и дискриминационни ограничения относно имиграцията на жените. Те следва да гарантират, че техните визови схеми не дискриминират непряко жените, ограничавайки разрешението жените, мигриращи с цел работа, да бъдат назначавани на определени категории работни места, където доминират мъжете, или изключвайки от визови схеми професии, доминирани от жените. Освен това, те следва да вдигнат забраните, забраняващи на жените, мигриращи с цел работа, да се омъжват за граждани или постоянно пребиваващи, да забременяват или да осигуряват независимо жилище. (член 2f) 

b. 
Правна защита за правата на жените, мигриращи с цел работа
Държавите следва да гарантират, че конституционното и гражданското право, а така също и кодексът на труда предоставят на жените, мигриращи с цел работа, същите права и защита, каквито се простират върху всички работници в страната, включително правото да се организират и свободно сдружават. Те следва да гарантират, че договорите на жените, мигриращи с цел работа, са юридически действителни. По-специално, те следва да гарантират, че професиите доминирани отжените, мигриращи с цел работа, като например домашни помощнички и някои форми на забавление, са защитени от трудовите закони, включително от разпоредби за работната заплата и работното време, кодекси за здравеопазване и безопасност, разпоредби за празници и годишен отпуск. Тези закони следва да включват механизми, с които да се наблюдават и контролират условията на работното място на мигриращи жени, особено при видовете работни места, където същите доминират. (членове 2a, f и 11) 

c. Достъп до средства за правна защита: 
Държавите следва да гарантират, че жените, мигриращи с цел работа, имат възможност за достъп до средства за правна защита, когато техните права са нарушени. Конкретните мерки включват, но не се ограничават със следното: (член 2c, f и 3) 

(i)
Обнародване и приемане  на закони и разпоредби, които включват адекватни законови средства за правна защита и механизми за жалби, и внедряват достъпни механизми за решаване на спорове, защищаващи както документирани, така и недокументирани жени, мигриращи с цел работа, от дискриминация или основана на пол експлоатация и злоупотреба; 

(ii)
Отменят или коригират закони, които възпрепятстват жените, мигриращи с цел работа, да използват съдилища и други системи за правна помощ.  Същите включват загуба на разрешение за работа, което води до загуба на доходи и възможно депортиране от имиграционните власти, когато работничка подаде жалба за експлоатация или злоупотреба и докато се чака разследване. Държавите следва да въведат гъвкавост в процеса на смяна на работодатели или спонсори без депортиране в случаи, когато работнички се жалват за злоупотреба; 

(iii) Да гарантират, че мигриращите работнички имат достъп до правна помощ и до съдилищата и регулативни системи, натоварени с изпълнението на трудови закони и закони за заетостта, включително посредством безплатна правна помощ;

(iv) Предоставят временни подслони на жени, мигриращи с цел работа , които желаят да напуснат жестоки работодатели, съпрузи или други роднини, както и да предоставят обекти за безопасно настаняване през време на съдебния процес.

d.
Правна защита за свободата на движение 

Държавите следва да гарантират, че работодатели и посредници няма да конфискуват или унищожат паспорти или лични карти на жени-мигранти. Държавите следва освен това да предприемат стъпки за прекратяване на принудителното отделяне или заключване на жените, мигриращи с цел работа, в домовете, особено на домашните помощнички. Полицаите следва да бъдат обучени да защитават правата на жените, мигриращи с цел работа, от такива злоупотреби.  (член 2 e)

е.
Недискриминационни схеми за събиране на семейството 

Държавите следва да гарантират, че схемите за събиране на семейството на жените, мигриращи с цел работа, не са пряко или непряко дискриминационни на основата на пол. (член 2f)

f.
Недискриминационни разпоредби за местожителство: 

Когато разрешения за местожителство на жените, мигриращи с цел работа, се основават на спонсорство от работодател или съпруг, държавите следва да постановят разпоредби, свързани с независимия статут на местожителство. Разпоредбите следва да позволяват законното пребиваване на жена, избягала от жесток работодател или съпруг или уволнена за жалба относно злоупотреба. ( член 2f).

g.
Обучение и повишаване на информираността 

Държавите следва да осигурят задължителни програми за повишаване на информираността относно правата на жените, мигриращи с цел работа и чувствително към пола обучение за съответните държавни и частни агенции за набиране на кадри и работодатели и съответните държавни служители, като например длъжностни лица за наказателно правосъдие, гранична полиция, имиграционни власти, гранични полиции, социални служби и доставчици на здравни услуги. (член 3)
h. Системи за мониторинг
Държавите следва да приемат разпоредби и проектират мониторингови системи, за да гарантират, че набиращи кадри агенти и работодатели спазват правата на всичкижените, мигриращи с цел работа. Държавите следва да наблюдават отблизо набиращи кадри агенции и да ги преследват за актове на насилие, принуда, измама, или експлоатация. ( член 2 e) 

i. Достъп до услуги 
Държавите следва да гарантират, че са налице подходящи в езиково и културно отношение чувствителни към пола услуги за жените, мигриращи с цел работа, включително програми за езиково и професионално обучение, помощни подслони, здравни служби, полицейски служби, развлекателни програми и програми,  предназначени най-вече за изолирани жени, мигриращи с цел работа , като например домашни помощнички  и други, държани вкъщи, в допълнение към жертвите на домашно насилие. За жертвите на злоупотреба трябва да се предоставят релевантни неотложни и социални услуги, независимо от имиграционния им статут. (членове 3, 5, и 12). 

j. 
Правата на задържаните жени, мигриращи с цел работа, независимо дали са документирани или недокументирани
Държавите следва да гарантират, че задържаните жени, мигриращи с цел работа, не страдат от дискриминация или от насилие, основано на пола, както и че бременните и кърмачките, както и жени с влошено здраве имат достъп до подходящи услуги. Те следва да преразгледат, премахнат или реформират закони, разпоредби или политики, които водят до непропорционален брой жени, мигриращи с цел работа, мигриращи, задържани по причини, свързани с миграцията. (член 2d и 5) 

k. Социално включване на жените, мигриращи с цел работа
Държавите следва да приемат политики и програми с цел да позволят на жените, мигриращи с цел работа, да се интегрират в новото общество. Тези усилия следва да уважават културната идентичност на жените, мигриращи с цел работа, и защитават човешките им права в съответствие  с Конвенцията. (член 5) 

l. Защита на недокументирани жени, мигриращи с цел работа: 

На ситуацията на недокументираните жени трябва да се обърне особено внимание.  Независимо от липсата на имиграционен статут на недокументираните жени, мигриращи с цел работа, държавите имат задължение да защитават основните им човешки права. Недокументираните жени, мигриращи с цел работа, трябва да имат достъп до законови средства за правна защита и правосъдие в случаи на риск за живота или на жестоко и унизително третиране или  ако са заставени да извършват принудителен труд, са изправени пред лишаване от осъществяването на основни нужди, включително в периоди на здравни проблеми или бременност и майчинство, или ако с тях със злоупотребява физически и сексуално от работодателите или от други лица. Ако същите бъдат арестувани или задържани, държавите трябва да гарантират, че недокументираните жени, мигриращи с цел работа, получават хуманно третиране и имат достъп до надлежно законово производство, включително с безплатна правна помощ. В това отношение, държавите следва да отменят или коригират закони и практики, възпрепятстващи недокументираните жени, мигриращи с цел работа, да ползват съдилищата и други системи за правна помощ.  Ако депортиране не може да бъде избегнато, то държавите трябва да третират всеки случай индивидуално с надлежно разглеждане на свързаните с пола обстоятелства и рискове от нарушения на човешки права в страната на произход. (член 2c,f и e) 

a.
Двустранни и регионални споразумения 

Държавите, които са изпращащи, приемащи и транзитни страни, следва да сключат двустранни или регионални споразумения или меморандуми за разбирателство, защитаващи правата на жените, мигриращи с цел работа, така както са изготвени  в настоящата обща препоръка. (член 3) 

b.
Най-добри практики и общо ползване на информация 
(i) Държавите- се поощряват да споделят своя опит с най-добри практики и релевантна информация за насърчаване на пълната защита на правата на жените, мигриращи с цел работа. (член 3) 

(ii) Държавите следва да си сътрудничат по предоставяне на информация за извършители на нарушения на правата нажените, мигриращи с цел работа . Когато им се предоставя информация за извършители в рамките на тяхната територия, държавите следва да предприемат мерки да ги разследват, преследват и накажат.(член 2c)  

28. 
Препоръки относно мониторинг и отчитане
Държавите следва да включват в своите доклади информация за правната рамка, политиките и програмите, които са изпълнили, за да защитят правата нажените, мигриращи с цел работа, отчитайки безпокойствата, засягащи сексуалните и основаните на пола човешки права, изброени в параграфи 10-22 и ръководещи се от препоръките, дадени в параграфи 23-27 на настоящата обща препоръка. Следва да бъдат събрани адекватни данни относно внедряването и ефективността на законите, политиките и програмите и практическата ситуация на мигриращите работнички, така че информацията в докладите да е многозначителна. Тази информация следва да се предостави съгласно най-подходящите членове на Конвенцията, ръководейки се от предложенията, дадени спрямо всички препоръки.  

29.
Ратификация на или присъединяване към съответните международни договори за човешки права

Държавите се насърчават да ратифицират всички международни инструменти, отнасящи се за защита на човешките права нажените, мигриращи с цел работа , по-специално Международната конвенция за защита правата на всички мигриращи работници и членовете на техните семейства.  

1 Комитетът признава приноса на Комитета за правата на всички мигриращи работници и членове на техните семейства по време на подготовката на настоящата Обща препоръка.

2 Комитетът за ликвидиране на дискриминацията по отношение на жените признава и се старае да надгражда върху важната работа по правата на мигрантите, извършена от другите органи за човешките права по международните договори, Специалния докладчик за човешките права на мигрантите, Фонда на Организацията на обединените нации за развитие на жените, Отдела за напредъка на жените, Комисията за статута на жените, Генералната асамблея, както и от Подкомисията за защита и насърчаване направата на човека. Комитетът за ликвидиране на дискриминацията по отношение на жените препраща освен това към свои предишни общи препоръки, като например Обща препоръка 9 относно събиране на статистически данни за ситуацията на жените и особено Обща препоръка 12 относно насилието спрямо жените, Обща препоръка 13 относно равното възнаграждение за работа с еднаква стойност, Обща препоръка 15 относно избягването на дискриминация спрямо жените в националните стратегии за превенция и контрол върху синдрома на придобита имунна недостатъчност (СПИН), Обща препоръка 19 относно насилието срещу жените, Обща препоръка 24 относно достъпа на жените до здравеопазване, както и заключителните коментари, направени от Комитета при изследване на докладите на държавите.

3 Освен международните договори и конвенции, приложими са следните програми и планове за действие: Виенската декларация на Организацията на обединените нации и Програмата за действие, одобрени на Световната конференция за правата на човека и Програмата за действие (част II, параграф 33 до 35) от 1993 г., Програмата за действие на Международната конференция за населението и развитието от Кайро (глава X), Програмата за действие на Световната среща на върха за социално развитие (глава III), Пекинската декларация и Платформа за действие, Четвъртата световна конференция за жените, Световната конференция срещу расизма, дискриминацията, ксенофобията и всички свързани с тях прояви на нетърпимост от август 2001 г, Планът за действие на Международната организация на труда за работници-мигранти от 2004 г. 

4 Настоящата обща препоръка третира само свързаната с работата ситуация на жените-мигранти. Макар че е реалност, че в някои случаи жените, мигриращи с цел работа могат да станат жертви на трафик поради различните степени на уязвимост, пред които са изправени, настоящата обща препоръка не се занимава с обстоятелствата, свързани с трафика. Явлението трафик е комплексно и се нуждае от по-задълбочено внимание. Комитетът е на мнение, че това явление може да се третира по-изчерпателно с член 6 на Конвенцията, който поставя задължение на държавите “да предприемат всички подходящи мерки, включително законодателство, за пресичане на всички форми на трафик на жени и експлоатация с проституция на жени.” Комитетът подчертава обаче, че много елементи от настоящата Обща препоръка са релевантни и в ситуации, при които жените-мигранти са станали жертви на трафик.

5 Недокументирани работници са онези мигриращи работници, които са без действително разрешение за местожителство или за работа. Съществуват много обстоятелства, при които това би могло да се случи.  Например, може да са им били дадени фалшиви документи от безскрупулни агенти или може да са влезли в страната с действително разрешение за работа, но след това да са го загубили, защото работодателят е прекратил произволно техните услуги или са станали недокументирани, защото работодателите са конфискували паспортите им. Понякога работниците може да са продължили престоя си след изтичане на разрешението за работа или да са влезли в страната без действителни документи. 

6 Параграфи 10 и 11 описват някои проблеми, засягащи основаните на пола човешки права, които жените изпитват в своите страни на произход както преди заминаване, така и при завръщане. Проблемите, свързани с транзита и живота в чужбина, се обсъждат в параграфи 12 до 22. Тези пунктове са илюстративни и тяхната цел не е да са изчерпателни. Следва да се отбележи, че някои тук описани проблеми относно човешките права могат да доведат до решение на жената да мигрира непреднамерено съгласно съответното международно право; в тези случаи следва да се направи препратка към тези норми. 

7 Комисия на ООН по правата на човека. Мерки за подобряване на ситуацията и гарантиране на човешките права и достойнството на всички мигриращи работници. Доклад на Генералния секретар за насилието срещу жените, мигриращи с цел работа. E/C/N.4/1998/74/Допълн.1. 15 януари 1988 г. 

8 Изброените за всяка препоръка членове се отнасят за членове на Конвенцията за ликвидиране на всички форми на дискриминация по отношение на жените.

